“Azərbaycan hakimiyyətində möhkəmlənmək üçün evlənirlər...” - Azinforum.az İnformasiya Portalı\nAna səhifə / Sosial / “Azərbaycan hakimiyyətində möhkəmlənmək üçün evlənirlər…”\n“Azərbaycan hakimiyyətində möhkəmlənmək üçün evlənirlər…”\nTürkiyədə AKP hakimiyyətinə bağlı “Yeni Şafak” qəzeti Fətullah Gülən təriqətinin-“Paralel yapı”nın Azərbaycandakı yeni taktikası barədə sensasion hesab edilə biləcək iddialarla çıxış edib.\nVirtualaz.org xəbər verir ki, qəzet təriqətin Qafqaz respublikaları üzrə imamlarını Azərbaycandakı məktəblərinin məzunları arasından seçib yerləşdirdiyini yazır. Bu imamlar isə dövlətin bürokratik sisteminə sistematik olaraq sızır.\nQəzet heç bir qaynaq göstərmədən yazır ki, təriqət Türkiyə-Rusiya münasibətləri, Türk-Gürcü mədəni əlaqələri adı altında dərnəklər, yaxud QHT-lər qurur. Daha sonra önəmli dövlət strukturlarına öz adamlarını yerləşdirir. “Fətullah Gülənin xaricdə açdığı ilk universitet olan Qafqaz Universitetindən məzun olanlar arasından seçilən imamlar Azərbaycan dövlətinin önəmli strukturlarında agentlərini yerləşdirmək üçün strateji nigahlara girirlər”-qəzet yazır.\nBildirilir ki, təriqət Rusiya, Ukrayna, Gürcüstan, Qazaxıstan və Türkmənistan kimi ölkələrə Azərbaycanda yetişdirdikləri imamlardan təyin edirlər. Mədəni dərnəklər qurub sonra dövlət sisteminə sızmağa çalışırlar. “Paralel strukturun Azərbaycan qolunun mənsubları strateji evliliklərə girərək mühüm postlar tutan şəxslərlə münasibətlərini gücləndirirlər. İmam olaraq seçilən şəxslər siyasətdə önəmli mövqe tutan şəxsin qızı, yaxud həyat yoldaşı vəfat edən biri ilə evlənərək qohumluq bağları qurur”-“Yeni Şafak” iddia edir.\nQəzet onu da yazır ki, Türkiyədə Fətullah Gülənin təriqəti ilə mübarizə başlayanda Azərbaycan hökuməti də öz ölkəsində bu təriqətlə mübarizəyə girişmişdi. Lakin təriqətin Azərbaycanda fəaliyyət göstərən “Çağ Öyrətim” məktəbləri bağlansa da ayrı ad altında yenidən açıldı. “Bağlanan məktəblərin yerində “İstək Litseyləri” açılıb. Sadəcə ad lövhələrinin dəyişdiyi bu məktəblərdəki müəllim kadrlarının əksəriyyəti yenə də həmin adamlardır”-məqalədə deyilir.\nBu məqalədən görünən odur ki, Türkiyə iqtidarı hazırda “terror təşkilatı” hesab etdiyi Gülən təriqətinin Azərbaycanda köklərinin kəsilməməsindən narazıdır. Eyni zamanda məqalədə hansı siyasi evliliklərə eyham vurulduğu məlum deyil…\nÖncəki Müdafiə Nazirliyində maaşlar artırıldı\nNövbəti Sosial müavinətlərin məbləği artırıldı


Mərkəzi Bankın adından kimlər və niyə saxta sənəd yayıb? - SƏNƏD - Azinforum.az İnformasiya Portalı\nAna səhifə / Gündəm / Mərkəzi Bankın adından kimlər və niyə saxta sənəd yayıb? – SƏNƏD\nMərkəzi Bankın adından kimlər və niyə saxta sənəd yayıb? – SƏNƏD\nEkspertlər ictimaiyyəti çaşdıran bu tipli xəbərləri yayanların tapılmasının vacibliyini vurğulayırlar\nSosial şəbəkələrdə Mərkəzi Banka aid olduğu bildirilən sənəd yayılıb. Bu, 18 mart 2016-cı il tarixindən etibarən manatın ABŞ dollarına nisbətdə məzənnəsinə dair kommersiya banklarına ünvanlanan məktubdur.\nMərkəzi Bankın rəsmi blankında kommersiya banklarına göndərildiyi bildirilən məktubda martın 18-dən etibarən dolların kursunun 1,28 manata endiriləcəyi, üzən məzənnə siyasətindən imtina ediləcəyi və təkvalyutalı siyasətə keçiləcəyinə aid məlumat verilir. Bu məktub ciddi müzakirələrə məruz qalıb. Mərkəzi Bank isə martın 18-dən dolların qiymətinin düşəcəyi ilə bağlı sosial şəbəkələrdə yayılan xəbərlər haqda açıqlama yayıb.\nQurumun mətbuat xidmətindən musavat.com-a daxil olan açıqlamada bildirilir ki, sosial şəbəkələrdə guya Mərkəzi Bank tərəfindən 18 mart 2016-cı il tarixindən etibarən manatın ABŞ dollarına qarşı məzənnəsinə dair kommersiya banklarına ünvanlanan məktub yayımlanıb.\nMərkəzi Bank bildirir ki, məktub saxtadır, ictimaiyyət arasında çaşqınlıq yaratmaq məqsədi daşıyır. Manatın ABŞ dollarına nisbətən məzənnəsi Mərkəzi Bankın bəyan etdiyi idarə olunan üzən məzənnə siyasəti rejiminə uyğun olaraq valyuta bazarında tələb və təklif əsasında müəyyən olunur.\nEkspertlər isə bu kimi çaşdırıcı xəbərlərlə, məktublarla ictimaiyyətdə panika yaradan şəxslərin cəzalandırılmasının vacib olduğunu bildirirlər.\nEkspert Natiq Cəfərli məsələ ilə bağlı musavat.com-a bildirib ki, bu tipli açıqlamalar yayanlar tapılmalıdır:“Dövlət orqanlarının borcudur ki, belə bir saxta sənədin yayılma mənbəyini və bunun səbəblərini araşdırsınlar. İctimaiyyətə məlumat versinlər. Çünki bu, çox vacib məsələdir. Cəza mexanizmi olmalıdır. Panika yayan və insanlar arasında ciddi narahatçılıq yarada bilən sənədlərin yayılması, özü də Mərkəzi Bank kimi bir qurumun adından yayılması ciddi faktdır. Dövlət orqanlarının borcudur ki, bunu araşdırsınlar. Çünki belə bir presedent yaranmaması, gələcəkdə bu cür psixoloji əməliyyatların həyata keçriilməsinin qarşısının alınması üçün cəza mexanizmi olmalıdır. Çünki əgər burada cəzasızlıq hökm sürərsə, sabah başqa provakasiyaların da şahidi ola bilərik. İctimaiyyəti aldadıcı addımların da şahidi ola bilərik. Ona görə də ciddi şəkildə bu məsələ araşdırılmalıdır, cəzalar tətbiq olunmalıdır. Bu, insanların həm psixoloji durumuna, həm iqtisadi durumuna təsir göstərə biləcək amillərdəndir. Bu psixoloji əməliyyatların dəfələrlə Azərbaycanda da şahidi olmuşuq. Məsələn, bir müddət öncə də müxtəlif saytlarda manatın yenidən köhnə məzənnəyə qayıdacağı haqqında şayiələr dolaşırdı. Bu şayiələr də ciddi şəkildə insanları narahat edirdi. Bu məsələ kökündən həll olunmalıdır. Mənbəyi tapılmalıdır. Kimin bunu etdiyi, nəyə görə etdiyi araşdırılmalı və ictimaiyyətə məlumat verilməlidir”.\nÖncəki TQDK-nın keçmiş mətbuat katibi Elnur Nağızadə ilə bağlı şikayət əsasında cinayət işi başlanıb\nNövbəti Generalın evindən 150 minlik oğurluq – Bakıda şok hadisə


Müstəqil AZ 18:59 / 14 May 2021\nMəmişin işi elə ağır deyildi, yaxşıydı. Di gəl ki, adı ovsanasız idi – mayalama məntəqəsində inək, düyə başı tuturdu. Məntəqə deyəndə yekə çıxır; bir damazlıq kələsi vardı, iki işçisi. Qəsəbəyə bitişik kəndin ayağında, qaratikanla çəpərlənmiş yalın yastanındaydı.\nBura süni mayalama məntəqəsi desələr də, amma mal-davarın nəsil artımı daha çox Tanrının buyurduğu yöndə gedirdi. Bu, elə Məmişin, baytar Fərmanın, hər şeydən əfzəl dağ boyda kələnin ürəyindən idi. İşin ağırlığı kələnin boynundaydı, inəyə şövqlə atılırdı, fınxırtısından az qalırdı yer titrəsin.\nMəmiş bir vedrə arpa kəpəyini kələnin qabağına qoydu. Heyvanın burnunun yeli kəpəyi sovurdu: işini bilirdi, bilirdi ki, bu yem ona baha oturacaq. Yemin axırına çıxıb, diliylə vedrənin dibini təmizlədi, fınxırdı. Təpərə gəlmişdi: burnunu uzadıb boğazı ipdə olan düyənin ora-burasını imsilədi…\nDəmir halqayla buruntaqlanmış cins buğa inək, düyə sürəndə Məmişin ürəyindən qara qanlar axırdı. Üzünü göyə tutub söylənirdi: «Ay qurban olduğum! Bu heyvana verdiyin təpərdən dıqqan da maa – bu fağır bəndənə çıtızdıraydın dayna, nolardı? Nə günahın yiyəsiyəm, kimə nə pisliyim keçib ki, məni el içində üzüqara eləmisən. Lalın dilini, karın qulağını açırsan, xudaya! O haqq əlini maa sarı da uzat dayna, qəlbisınıq adamam. Çox demirəm, azca kar-kəramət ver, bir züryət əkim, mənim də nişanam qalsın!..»\nMəmişin ürəyindən keçənlər diləkdən çox, giley idi. Ara-bərədə oynaqlayıb dingildəşən manşır, təpəl buzovları görəndə azca toxtayırdı, deyirdi: «Bizim kələnin törəmələridi e, nənələrinin başını mən tutmuşam, bu gün-sabah hərəsi saz bir cöngə, düyə olacaq». Elə öyünürdü, guya inəklərin başını o tutmasa, kələ atılmaz və bu ala-bula buzovlar da dünyaya gəlməzdi. Məntəqədə süni mayalanma yoluyla da artım aparılırdı ki, o işin də əncamını baytar Fərman qılırdı. Məmiş görürdü ki, süni mayalanmayla doğulan buzovlar seçilir elə bil, onun fikrinə görə, bu, günah idi, Allahın buyurduğu iş deyildi. Hərdən fikrindən keçirirdi: «Bəndənin tanrının işlərinə qarışmağa nə haqqı var, ay başına dönüm? Heyvandı, burax örüşə, özləri bilər: inək göz eliyər, kələ atılar, eləməz, başlarını sallayıb otduyallar». Özü züryətsiz olsa da, şükür eləyirdi ki, nə yaxşı, insanı da mal-heyvan kimi özgə yolla törədib artırmırlar.\nİnəklərin qarnı boğazına dəyəndə Məmişin ürəyi qubar bağlayırdı. Allahdan bircə diləyi arvadı Sürməni yerikləyən görmək idi. Qalmışdı içini yeyə-yeyə. Özü istiqanlı, ziyansız adam olsa da, elə bilirdi onu da gözü götürməyənlər var, basaratını bağlayıblar. Bir-iki dəfə molla Növrəstənin yanına gedib, dua yazdırmışdı ki, bəlkə dərdinə əlac eləyər. Xeyri olmamışdı. «O zalım qızının özü sonsuzdu, özünə umac ova bilmir, durub maa ərişdə kəsəcək? Keçəl dərman bilsə, öz başına yaxar» – deyib gümanını üzmüşdü.\nCığırla üzüaşağı sallanan qaraltıdan gözünü ayırmadı. Təntik, yeyin yerişindən, başındakı şlyapadan profsoyuz Cəbiyevi tanıdı. «Balam, xeyir ola bizi saya salmaqda? Malı-davarı da yoxdu, deyim karına yetərik», – özlüyündə maraqlandı.\nİsti Cəbiyevin kələyini kəsmişdi, nəfəsini kürəyindən alırdı. Məmişlə əl tutub görüşdü.\n– Allah qüvvət versin! – dedi. Çönüb üstü çardaqlı talvara sarı boylandı. – Kələ hanı, gözümə dəymir, – xəbər aldı. Yanını taxta kətilə yıxdı, cəvərən şlyapasını başından alıb keçəlinin tərini dəsmalla qurutdu.\nÇağırılmayan qonağın gəlişindən bir şey kəsdirməyən Məmiş dilini sürüdü:\n– Bayram apardı buraxsın xama… Kələlik nə işin var, Cəbiyev, inək sürdürəssən? – soruşdu.\n– Ayə, yox, heyvanım var ki?.. Bizim işimizin bir başı da gəlib sizin üstünüzə çıxır axı. Eşitmişəm təzə kələ qabaqkınnan da dələngəvazdı, dızıxdı… Məmiş, deyirəm, o yazıq heyvan təkbaşına bu qədər düyənin, inəyin öhdəsinnən nə təhər gəlir? İkimiz də kişiyik dayna, sən də məni bağışla, adam bir arvadı gücnən yola verir… Nəzər duası yazdırın, heyvanı gözə gətirəllər, idarə batar, çörəyiniz burdan çıxır.\nSöhbət Məmişi açmadı. Elə bildi «ikimiz də kişiyik» deməklə donqarburun bu adam eyham vurub ona sataşır. Mısmırığını salladı, kirimişcə durdu, cavab vermədi. Söhbətin ağzını əymək istədi, ancaq macal tapmadı. Cəbiyev sorğu-sualdan qalmırdı:\n– O nədi heylə yaraşdırmısınız?\n– Mancanaqdı, qurmuşuq ki, kələ qalxanda düyələrə xətər yetirməsin. Neçəsini şikəst eliyib. Heyvan dəyil ha, diricə dağdı, dağ.\n– Hara kələsidi ki, heylə?\n– Deyirəm, dünyanın işinə bax ey, buranın gədələrinin eşqi donbalanda qaçırlar Urusetə, biz də oralardan kələ gətiririk ki, yeyib harınnasın, inəklərimizə tullansın. Sən ölmüyəsən belə getsə, yerli cins qalmayacaq, it-bat olacaq.\nCəbiyev qovluğunu açıb içindəki kağız-kuğuzları çək-çevir elədi, nəsə axtarırdı. Axtara-axtara söhbətindən də qalmadı:\n– Dedim, gəlib həm kələni görərəm, həm də sizin işə baş çəkərəm. Sabah biri böyürdən çıxıb soruşar ki, Cəbiyev, irayonda həmkarların böyüyüsən, damazlıq idarəsinin səmti haradı, kələsi nə rəngdədi, mən yazıq nə cavab verərəm? Yaxam qalar əllərdə. Profsoyuzun işinin adı nədi – zəhmətkeşin başına daraq olmasa da, yırtığına yamaq olmaq. Bəs nə təhər?.. Ağzınız isti yerdədi, sovetin qədrin sonra biləssiniz, sonra.\nCəbiyev elə danışırdı, sanki baxıcıdı və əyandı ki, Şura hökumətinin ömrünə çox qalmayıb, çökəcək.\nHəmkarların başçısı «kələgördüsünə» əliboş gəlməmişdi, yanları sürtülmüş meşin qovluqdan möhürlü, bər-bəzəkli bir kağız çıxartdı. Məmişin dalağı sancdı, azaylandı:\n– Qağa, olmuya, kələnin boynuna təzə medal asacaqsan? İki dənə varıdı dayna, bəs dəyil? Allahın heyvanı qədər də baxtımız-talahımız olmadı.\n– Əə, medal nədi, orden nədi? Həylə şeylərin ixtiyarı məndə dəyil, məndə olsaydı, öz döşümə taxardım. Mənim gücüm buna – putyovkaya çatır.\nMəmiş bir şey anlamadığından kirimişcə durub gözlərini döyürdü, gözləyirdi ki, Cəbiyev sözünün dalını gətirsin.\nProfsoyuzun sədri onu muştuluqladı:\n– Hazırlaş, səni Bilgəyə göndərirəm.\nAncaq eşitdiyi Məmişdən ötrü muştuluq xəbər deyildi, tükü də tərpənmədi, kal dana kimi gözlərini donqarburun adamın üzünə dikib qaldı. Hannan-hana soruşdu:\n– Kurorta. Müftə putyovkadı dayna, get başını aç, kefini çək.\n– Cəbiyev, səni balanın canı, onu mənnən aralı elə.\n– Niyə, əə, nolub?\n– Kəndçi babayam, qurort mənim harama yaraşır? Hər işim düzəlmişdi, qalmışdı saqqal darağım. Kolxozda-sovxozda ayrı adam yoxdu, hökmdü mən gedim? İndiyəcən qırağa-bucağa çıxmamışam, istansı Daşburunda kirvəm olur, olara da yolum düşmüyüb. Bayramnan-bayrama özləri yığışıb gəlir. Neyniyim, ev-eşiyin dərd-səri çoxdu, tək adamam, yetirə bilmirəm. Deyirəm, nə qədər havalar sınmıyıb, qapı-bacaya əl gəzdirim, tövlənin üstünün milləri çürüyüb, oları təzəliyim. Vərdişkar adamam, bir dümük tapıb dümələnməsəm, rahatlanmaram. Mənim kimisinin qurortu elə iş-gücdü.\nMəmiş elə zarıyırdı, elə bil onu dincəlməyə yox, Ağoğlanın döşündəki karxanaya daş daşımağa göndərirdilər.\n– Cəbiyev, heylə ağır işim yoxdu ha, deyim ki yoruluram. Vallah, bircə gün əyağımı qırağa qoysam, çərriyərəm, – yenə yaxasını kənara çəkmək istədi. – Mən neynirəm? İşin nə ağırlığı varsa, Mayorun boynundadı, – dedi.\n– Mayor nədi, əə? – Cəbiyev maraqlandı.\n– Kələnin adıdı.\n– Sağ ol! Bu adı hardan tapıb yaraşdırmısınız?\n– Bizdik dəyil, Urusetdə yaraşdırıblar, pasportunda yazılıb; adı, yaşı, cinsi…\nCəbiyev hələ də bir şey anlamırmış kimi təəccüblə çiyinlərini qısdı.\n– Məni qınama, bu urus milləti yaranıb hərbə-zorbadan ötrü, kələsinə də voyenni adı verir, – ağlına gələni dilinə gətirdi. – Məmiş, sən də məzəli adamsan, imam haqqı… Deyirsən yəni kurorta Mayoru göndərək? Ayə, məni barmağına dolama, yekə kişisən. Cəbiyev, görəcək günlərin varmış, işimə-gücümə bax ey. A qardaş, çıx get dincəl dayna! Mən də yazığam, Bakıya «otçet» verməliyəm axı, sənin kimilərin ucbatınnan mənim yaxam əllərdə qalır ey, mənim. Dünən dəftər-kitaba baxmışam; Şura hökuməti qurulannan bəri damazlıq idarəsindən bir adam kurorta, sanatoriyaya getməyib. Həzrət Abbas haqqı, tutarlar qulağımnan, atarlar bayıra, yoxsa Cəlil Cəbiyevə nə düşüb ki, dursun Məmişə boğaz çəksin, yalvarsın.\n– Bir az bivaxta düşür, Cəbiyev, yoxsa dirənməzdim, – Məmiş özgə bəhanə gətirdi. – İnəklərin hövrə gələn vədəsidi, oların başın tutan lazımdı axı.\nCəbiyev əlini əlinə vurub güldü.\n– Pah! Rəhmətdiyin oğlu, gözlə, sənsiz buralar batar, – dedi. – Bir çoban tapılmıyacaq ki, üç həftə sənin yerində dursun? Stalin də həyləydi – sənin kimi, elə bilirdi tayı-bərabəri yoxdu. Axırı noldu? İnsanın xislətidi, hər kəs elə bilir, onnan bir dənədi… İşdən yana ürəyini buz kimi tut, tapşıracam bir adam ayırsınlar.\nMəmişin ta qaçan yolu yox idi, həmkarların sədri dilinin şirin yerinə salıb bənd-bərəni elə kəsməmişdi. Qılığa girməkdə hünərliydi. Məmişin saqqızını oğurlayıb bir təhərlə yola gətirdi, hətta vəd verdi ki, biletini alıb stansiyadan özü onu yola salacaq.\n– Cəbiyev, heç olmazsa, maa bir həftə aman ver, yır-yığış eliyim. Arvada deyim, yola fətirdən-fəsəlidən bişirsin ki…\nCəbiyev Məmişin sözünü kəsdi.\n– Ay evi tikilmiş, – dedi, – fətiri-fəsəlini neynirsən? Uzaq olsun, dustaqxanaya-zada getmirsən ha.\n– Cəbiyev, deyirsən yanı orda yeyib-içməyə, yatıb-durmağa ayın-oyun olacaq?\n– Əə, bəs nə təhər? Get, vallah, Cəlil Cəbiyevin dədəsinə rəhmət oxuyassan. Yemək-içmək bir yana dursun, Urusetdən alagöz, sarısaç matışqalar gəlir, deyirsən, ilahi, yaratdığına şükür. Ağca mayadılar, ağca maya… Hə, pasportda ad-familyan necədi, de, yazım.\nMəmiş könülsüz-könülsüz mızıldandı:\n– Sevdimalıyev Məmiş Qasımxan oğlu.\nCəbiyev höccələdi: «Sevdimalıyev Ma…» – duruxdu. – Adın urusca nə biədəb çıxır, ə, – dedi, – dədə-nənən yönnü bir ad tapmıyıb saa? Nəsə… Adını öz dilimizdə yazıram… Hə, bu oldu başqa məsələ, bayaqdan dirənib durmusan. Gəl o mübarək qolunu şapla bura görüm.\nMəmiş yalan-yanlış şötdədi. Cəbiyev onun əlini sıxıb putyovkanı, ardınca da təlimatını verdi:\n– Urusyetdən gələn matışqalarla oturub-duranda ayrı ad deyərsən – Əlidən-Vəlidən bir ad yamıyarsan gedər, ehtiyat yaxşı şeydi. Uzağı, elə dədənin ismini söyləyərsən, deyərsən adın Qasımxandı, durub pasportuna baxmıyacaqlar ha. Xətrinə dəyməsin, sənin pasportun burnundu, yeddilik lampa şüşəsidi elə bil. Vallah, matışqalar səni əlləri üstdə saxlıyacaqlar. Dünyanın o başınnan durub guya müalicəyə gəlirlər. Elə bilirsən ağrıyan yerləri var? Yox, Cəbiyev canı, göynəyən bir yerləridi, o da həkimlik-loğmannıq dəyil, heylələrinin loğmanı elə sənsən.\n«Bununku lap nağıla döndü e, biri deyir xədiməm, soruşullar neçə uşağın var? Evdəkin ağ günə çıxartdım, qaldı matışqalarnan hingirləşməyim», – Məmiş ürəyində ağrındı, bir yannan da özünü toxtatmaq istədi: «Əə, nə hərləyirəm kolxozun ala danasın, gedib havamı dəyişərəm…» Cəbiyevin söz-söhbətindən bunu da tutdu ki, o, Məmişin paxırından xəbərsizdi. Arvadı Sürmə onun paxırını elə malalamayıb ki… Nələr qalmayıb uydurmasın, qurub-qoşmasın – qarnına yastıq bağlayıb, özünü boylu göstərməyəcən. Amma qonşulardan dalağı sancan vardı, deyəsən. Bir gecə kimsə doxturxanaya zəng çalıb mamaça çağırmışdı ki, bəs Sürmənin sancıları başlayıb. Məmiş düşüb mamaçanı çəpərin ayağından qaytarmışdı, qoymamışdı evə qalxsın. Üç gün sonra Sürmə yastığı qarnından açıb söz yaydı ki, bəs uşaq salıb. O vədədən sonsuzluq suçunu biçarə Sürmənin adına yaxmışdılar. Məmiş də qalmışdı içini yeyə-yeyə; hərdən papağını qabağına qoyub fikirləşir, düşünüb-daşınır, dünyanın işlərini çək-çevir eləyib bir yana çıxara bilmirdi. Üz tutduğu ilahidən də nə səs gəlirdi, nə soraq, üstəlik oğru Avdıləlini qonşuluqda Məmişə gözdağı göndərmişdi elə bil. Mal oğrusu kimi ad çıxartmış Avdıləlinin çolum-çocuğu başından aşırdı, hamısı da pezi-pezi, yanaqlarından qan damırdı. «Haram tikənin karına-kəramətinə bax ey», – Məmiş fikirləşirdi. Özü əyrilik, haramlıq bilmirdi, özgəsinin nə yeyib-içdiyini də güdən deyildi, başını aşağı salıb kasıbçılığını eləyirdi. Amma böyür-başda gördüklərini tərəziyə qoyanda, baxırdı yox ey, haqsızlıq ağır dartır, dədələr demiş, düz düzdə qalır. Hərdən ürəyindən keçirdi ki, qalxsın Ziyarat dağının təpəsinə, ağzını göyə tutub uca yaradanı yerdəki əməllərdən əyan eləsin. «Xudavənd-aləm dünyanın tərəzisinin əyilməyinnən xəbərsizdi. Hər şeyin geci-tezi var» – deyib ümidini üzmürdü.\nQatar Mahmudludan gecəyarısı keçirdi. Məmişin yolu hərdən Araz boyundakı stansiyaya düşsə də, ancaq indiyəcən qatara minməmişdi. Gözü yemirdi. Uşaqkən anasından eşitmişdi ki, dədəsini davaya qara poyuz aparıb və elə o gedən olub. O üzdən də Məmiş atasız böyüməyində Hitlerdən çox «qara poyuzu» baiskar bilirdi. Elə bilirdi qatar onu da hardasa görmədiyi, bilmədiyi, cin-şeytanın da baş açmadığı bir aləmə aparıb atacaq və o bir daha geri qayıtmayacaq. Onun nəzərində şəhər də cin-şeytanla dolu bir aləmdi. Yol bilmir, iz bilmir, orda nə təhər baş çıxardacaqdı? İçini qovuran nigarançılıq ondan əl götürmürdü. Bir tərəfdən də Cəbiyevin perrondaca üdüləyib verdiyi öyüd-nəsihət onu haldan eləyir, toxtatmaq yerinə narahatlığını daha da artırırdı. Qalmışdı odla su arasında.\n– Qəstum-şalvarın təzədi, yatanda büküb qoyarsan başının altına, – Cəbiyev agah elədi. – Poyuzda ciqan-miqan hərlənir, çırpışdırallar, qalarsan əyin-başsız. Orda da ki, urus arvaddarıynan ayıq fırran ha; bir də gördün matışqanın biri dalınca düşüb, gəlib irayona. Sonra yazıq Cəbiyevin yaxası əllərdə qalar, ara yerdə mən təqsirkar olaram.\nHəmkarların başçısı sərvaxt, ehtiyatcıl adam idi. Deyirdi: «İşi gərək yöndəmində tutasan ki, sonra başın ağrımasın». Qatar tərpənhatərpəndə bələdçi qadını yanlayıb tapşırdı ki, onuncu yerdəki sərnişindən göz-qulaq olsun, Daşburunda kirvəsi yaşayır, birdən orda düşər, qoymasın.\nCəbiyev qatarın ardınca səssiz-səmirsiz baxıb dərindən, sinədolusu nəfəs aldı, elə bil çiyinlərindən dağ aşırmışdı. Mızıldandı:\n– Məmişi də belə göndərdik kurorta…\nGəldiyinin ikinci günü Məmiş istədi arvadına məktub yazsın, ancaq fikrindən daşındı, düşündü ki, məktubdan qabaq özü evə çatar, ha gücürləsə, bir həftədən artıq tutduq verməz buralarda. Fikri-xəyalı kənddəydi, elə bil çıxdığı iki gün yox, iki-üç il idi. «Ay dədəm vay! Görəsən, işi-gücü mənsiz nə təhər aşırırlar, kələnin alafına yonca qatıllar, ya yox? Birdən yağış başdıyar, tövlənin üstü çökər. Bu nəydi, Cəbiyev məni ilişdirdi, oturmuşdum oturduğum yerdə… » – həmkarların qarasınca gileyləndi. İndiyəcən işdən-gücdən belə aralı düşdüyü olmamışdı. Bircə gün məntəqəyə baş çəkməsəydi, bağrı çatlardı. Hərdən xeyirə-şərə gedəndə də ürəyi qalırdı kələnin yanında ki, zəncirdən açılar, çıxar məhləyə, böyür-başa ziyan yetirər. Kələ qızmasın, qızdı, onun qabağını almaq olmur. Başına gələn başmaqçı olar: inişil bundan qabaqkı buğa nə oyun çıxartmadı? Qonşuların çəpərini basdı, dul Şanxanımın çovustanını uçurdu, inəyinə atılıb, yazıq heyvanın belini qırdı. Elə indiki də dəlisovluqda ondan geri qalmır. Deyəsən, heç kələlərin dinci, ağıllısı olmur.\nDinclik tapmırdı. Yaxşı ki, dəniz vardı, başını onunla qatırdı, o yekəlikdə dərya oyuncaq olub ovundururdu Məmişi. Yarğanın qaşındakı məhəccərə dayaqlanıb gözlərini mavi sulardan ayırmır, baxır, doydum demirdi. Dəniz ona, siləbəsilə dolu nəhəng teşti xatırladırdı. «Tanrının başına dönüm, bu qədər su hardan axıb, dolub bura? Uçağan Məhəmmədin gözünnən qıraq: imkan ola, qayalığın bəri üzünnən qulaq eliyib suyu çəkəsən kəndə, bağ-bostan yanmıya», – ağlından keçirirdi…\nHava qızar-qızmaz millət ellikcən lütlənib tökülmüşdü dənizə. Məmiş çimərliyə enəndə artıq gün əyilmişdi. Soyunmaq bir yana, adamlara yovuq belə durmadı; elə bil ona qoturları keçəcəkdi. Qayalıqda çömbəlib, aralıdan ətcəbala arvadlara xəlvətcə zənn elədi, donquldandı: «Yanmışlar nə təhər də göyçəkdilər e. Nə millətdi bular? Həlbət, Cəbiyev deyən matışqalardı ey». Çılpaq adamların arasında kimisə axtarırdı elə bil, gözlərini zilləyib qalmışdı. Qumluqda ağnaşan sarışın arvadlardan biri uzandığı yerdən dikəlib ona əl yellədi, öz dilində harayladı. Məmiş məhəl qoymadı, məhəl qoyub neyləyəsidi? Durub matışqalarnan laldili danışmayacaqdı ha. Yönü dənizə olsa da, altdan-altdan çəpəndazına ağ əndamlı arvadı süzdü. «İnək də belə göz eliyir ey, – astadan donquldandı: – Aaz, yeri o yana, get özua kələ tap, mənnən saa kələ olmaz. Təpərim olsaydı, evdəkinə bir gün ağlıyardım».\nGünəşin qırmızımtıl işartısı sönüküb öləziyirdi. Əl-ayaq yavaş-yavaş yığışırdı, deyəsən, daha Məmişə məhəl qoyan da yox idi. Oturduğu yerdəcə ayaqqabılarını çıxartdı, naxışlı köynəyini, şalvarını ehmalca soyundu. Bostan oğurluğuna gedirmiş kimi, yan-yörəyə boylandı, qayanın üstündən sürüşüb özünü vurdu dəryaya. Qarnına gedən duzlu sudan az qaldı ödü-öfkəsi boğazına qalxsın. Suyun üzündə qala bilmirdi, elə bil ayağından yapışıb dartırdılar dibə. Düşdüyü burulğanın girdabından qurtulmağa çalışdı, əl-qol atıb çapaladı. Birdən-birə gözlərinə qaranlıq çökdü, ləpələrin səsi qəfildən harasa qeyb oldu…\nÖzünə gələndə gördü ki, əndamlı, sarışın qadın ətli qıçlarını haça-paça aralıyıb çöküb qarnının üstünə və onun keyimiş əl-qolunu, tüklü sinəsini ovxalayır. Ovxaladıqca da qadının bir cüt çatal hulu təki dolu döşləri titrəyir, az qalırdı yerindən qopsun. Bu titrəyiş elə bil Məmişin sinəsini dəlib qəlbinə hopmuşdu, onu da əsdirirdi, dişləri bir-birinə dəyirdi. Qırçın ləpələrin xəfif pıçıltısını eşitdi, dənizin bayaqdan itmiş səsi özünə qayıtmışdı.\n– Matışqa bacı, elə bil dəli dərya məni aparırdı axı? – ağlına gələn sualı verdi.\nQadın onun dediyini anlamadı, amma eşitdiyini cavabsız da qoymadı, zarafata saldı:\n– Ox tı kakoy volosatıy, nosatıy!.. Sxvatila za tvoy nos, i vıtaşila tebya, a to…\nMatışqa deyəni də Məmiş anlamadı, ancaq işarədən burnunun yekəliyinə sataşdığını kəsdirdi. Rəfiqələri də ağ əndamlı qadına qoşulub güldülər.\n– Mı eşe uvidimsa, prixodite na tansı, orkestr iqraet, – xilaskarı onu dəvət elədi. Qadınlar öz aralarında xosunlaşıb deyə-gülə uzaqlaşdılar. Məmişin qulağında qalan da anlamadığı sözlər yox, o ilıq, həlim gülüş oldu. Gülüşə nə dil, nə millət?..\nPal-paltarını qoltuğuna vurub qumluğa yapıxmış əncir ağacının kölgəsinə çəkildi. İri yarpaqlı kövrək budaqlar yerə sarı əyilmişdi, yaşıl çətiri xatırladırdı. Məmiş sətin darbalağını aşağı dartıb əynindəcə sıxdı. Yosun qoxuyan dəniz suyunun təlx tamı hələ də damağından çəkilməmişdi. Sahilin havası da yod qoxuyurdu.\nKölgəlikdə dik-dik qalxmış seyrək otların üstünə sərildi, gözlədi əyni-başı qurusun. Əncirin altının havası ağır idi; deyəsən, kimin nə gizli işi var, burda tutur. Altdan yuxarı göz gəzdirdi, meyvənin bol vaxtı bir xəşək belə gözünə dəymədi, ağac barsız-bəhərsiz idi. «Bu da ağacların sonsuzu, baxtıqarasıdı e», – fikrindən keçirdi. Başına gələnlər ona yuxu kimi görünürdü. Mızıldandı:\n– Əndamın yanmasın, matışqa! Arvad xeylağı olanda nolar, ondakı hökmə bax ey. Pah, dədəm vay, qılçaların aralayıb qırğı kimi necə sinəmə çökmüşdüsə, altında tərpənə də bilmirdim. Yanmışın əmcəkləri elə də yekədi; xamnan çıxmış inək yelininə oxşuyur. Cəmdəyi də ki, Cəbiyev demiş, ağca maya… Bıy!.. Bu nədi, ayə, içim nə təhər qızışdı ey, elə bil bayaq suyun əlində hələk qalan adam dəyiləm. Yazıq matışqa diliynən dedi dayna. Dedi, Məmiş, nənən namaz üstəymiş, yoxsa dərya dirənmişdi, boğazlayıb diricə-gözdücə səni aparırdı (rus qızının dediklərini özlüyündə belə anlamışdı). Sağ olsun, ora-buramı ovxalıyıb, soluğumu-nəfəsimi qaytardı. Vallah, billah, özgəsi bunu eləməzdi, abıra qısılıb yad kişiyə yaxın durmazdı, mənim kimisi də havayıdan batıb gedərdi. Məmiş, saa dərs olsun: dərya Ayıflı kəhrizi dəyil ha, bəridən o yana səriləsən, hərdən də balıq kimi ağzını açıb sərin sudan udub yanğını yatırasan… Ayə, bu dəniz qırcıma duzduymuş, heç bilmirdim…\nQulağına dəyən həlim səsə xəyaldan ayrıldı; bayaqkı sarışın qadın idi, ağacın haça gövdəsinə dayaqlanıb durmuşdu; çimərlik paltarındaca – döşü-başı açıq. Məmiş yerindən dik qalxdı, nə deyib, nə danışacağını bilmirdi. Özünü qadına borclu sayırdı və onun gözəl çöhrəsindəki biclikdən elə borcunun dalınca gələnə oxşayırdı. Xoş ətir kölgəliyin ağır havasını qovub Məmişin burnunu oxşadı, onu haldan elədi. Nəfəsi təntidi; sanki uzun bir yolu nəyinsə dalınca düşüb qova-qova, qaça-qaça gəlmişdi və iztirablı, əzab-əziyyətli yol haça gövdəli bu əncir ağacının altında bitirdi. Qəlbinin döyüntüsünü eşidirdi; ürəyi köksündə diringi vururdu. Məmişə elə gəldi ki, o hələ də burulğandadı, əl-qol atıb çapalayır, imdad diləyirdi və sarışın qadın da özünü yetirmişdi ki, bu dəfə onu öz içinin burulğanından qurtarsın.\nQadının ilıq nəfəsini qulağının dibində hiss elədi. Məmiş nəsə demək istədi, ancaq ağzından özünün də kəsdirmədiyi vəhşi bir hayqırtı qopdu. Bu səs ona tanış idi: qızmış kələ düyəyə qalxanda bu təhər hayqırtı çıxarırdı. Üzü üzlər görmüş qısır əncir ağacı Məmişə məntəqədəki taxta mancanağı xatırlatdı…\nBayaqdan xəfif əsən yel indi səmtini dəyişmişdi, yaşıl yarpaqları oxşayıb tərpədirdi. Suların ayna sinəsində özünü süzən Ay buludun arxasına adlayıb xəlvətə çəkildi. Alaqaranlıqda dəniz ayaq götürüb harasa uzaqlaşdı…\nKöpüklü ləpələr görünmürdü, yalnız səsləri-sədaları gəlirdi; özlərini sahildəki qayalara çırpıb canlarına qəsd eləyirdilər. Dəniz suyunun çiskini, əncir ağacının qol-budağını yalayır, ətrafa xoş bir sərinlik yayırdı. Getdikcə güclənən xəzri yelinin vıyıltısı içindən hərdən titrək qadın hayqırtısı eşidilirdi: «Mamiş, tı nastoyaşiy bık..!»\nYarğanın başındakı meydançada orkestr fokstrot çalırdı…\nMəmiş, sən əsl buğasan.\n← VHP-dən Fransaya sərt etiraz: “Makron ermənilərin oyuncağına çevrilib”\nÖLÜMLƏ QAZANILAN ÖLÜMSÜZLÜK… – Sevil Gül Nur →


Ən dözümlü qadınlar hətta səhv etdilər - Əlaqələr - 2020\nƏn dözümlü qadınlar hətta səhv etdilər\nXoşbəxt bir əlaqənin tərifi, ümumiyyətlə, heç kim bilmir. Bu səbəbdən inanılmaz məhəbbət yolunun tikan, səhv və xəyal qırıqlığı ilə örtülü olmasıdır. Hətta ən müvəffəqiyyətli, gözəl və ağıllı qadınlar da səhv edir və gül rəngli eynəklərdə yaşayırlar. Amma bu, silahlarımızı dayandırmaq və qatlamaq deməkdir. Əsas odur ki, hər şeyi düzgün dərslərdən öyrənmək və bacarıqla həyatda tətbiq etməkdir.\n1. Mütləq güvən\nƏlbəttə ki, güvənməz bir əlaqə düşünülə bilməz və heç bir yerə gətirmir. Ən başlıcası, tərəfdaşınız utanmazca hər sözünü sadiq şəkildə iman etdiyiniz həqiqəti istifadə etməyə başladığı zaman sözdə məhdudiyyəti bilməkdir. Dedikləri kimi - etibar et, ancaq doğrul.\n2. Bir insanın dəyişdirilə biləcəyini güvən\nOna görə də qadınlar boş yerə, əxlaqsızlığa, zorakılığa, sərxoşluğa, kompüter oyunlarına asılılığa və s. Kişilərdən "xilas" olduqları bir çox bədbəxt birləşmələr var. Əziz xanımlar, bir dəfə və bir qədər xatırlayırlar ki, bir insanın istədiyi qədər dəyişməyəcəkdir. Və ona kömək etmək üçün edilən bütün cəhdlər, bir qadın sihirbazın rolunu aldıqda və əlbəttə ki, sadiqliyini daha yaxşı bir həyat verəcəyini düşündüyündə əsas asılılıqdır.\n3. Həddindən artıq açıqdır\nQadın hər zaman bir sirr və kiçik bir azaldılması olmalıdır. Onun üçün kitab oxumaq kimi açmayın, ən kiçik detallarınıza həyat haqqında məlumat verməyin. Hətta onun maraqları aradan qaldırıla bilməz, ancaq həyatda sizin həyatınızdakı müəyyən anlarda sirlərini istifadə edə bilər.\n4. İnsanın kainatın mərkəzi olduğu inancı\nÖzünüzü unutaraq, öz arzularınızı və maraqlarınızı arka planda keçirməyiniz üçün, vaxtınızı tamamilə işğal edərək, faydasız qurban kəsərək, daha az hörmət edəcək və sevəcəksiniz. Əsas odur ki, özünü qabiliyyətini itirməyin və insana həyatın mərkəzini verməyin.\n5. Bir əlaqədə problemləri həll etmək istəməz\nTəəssüf ki, bu, hər iki ortağın içindədir - problemləri tələffüz etmək, həll etmək, istəməyənləri səsləndirmək və yolları axtarmaq üçün tam istəksizdir. Bir çox insanın fikrincə, söhbətdən qaçmaq və yol verməmək ən yaxşı seçimdir - bəlkə də özünü həll edəcəkdir. Kədərlənməyiniz zəifdir - həll etməyəcək, lakin bir qartopu kimi laylı və ağır bir yük ilə əzmək edəcək.\n6. Gözəl sözlərə etibarlılıq\nBəli, biz qadınlar qulaqları sevir və bir adam bizi təriflə dolduğunda və gözəl sözlər söyləyərkən sözün əslində əriyir. Tez-tez bundan sonra biz onu bütün təhqirlər üçün bağışlamağa, gözlərimizi qərəzsiz hərəkətlərə bağlamağa və özümüz üçün bir büt yaratmağa hazırıq. Bu kor inancın arxasında bir insanın əsl üzünü görmək mümkün deyil.\n7. Hər şeyi bağışlamağa hazırlıq\nHeç bir şey deyən hər kəs, xüsusilə bir əlaqədə hər şeyi bağışlamağın qeyri-mümkün və lazımsızdır. Unudulmayan və özünüz uğrunda öz sülhünüz və rifahınız üçün onları tərk etməyə qadir olmayan şeylər var. Bəli, bir insanı azad etmək və onların mənfi hisslərindən qurtulmaq - daxili bağışlamağı bacarmalıyıq. Ancaq bir davranışdan sonra baş verən hadisələr, diqqətlə təhlil və özünüz üçün doğru qərar qəbul etməlisiniz - buraxmaq və ya qalmaq.\n8. İttifaqınızın əbədi olduğuna dair möhkəm inam\nBəli, biz hamımız cənnətdə bir nigah istəyirik və kədər, sevinc, sərvət və yoxsulluqda bir yerdə olmasını istəyirik. Ancaq gerçək olmalıyıq və hər zaman qabaqcadan əvvəlcədən proqnozlaşdırıla bilməyəcəyinizi xatırlayırsınız və hər şeydən 100% əmin ola bilməzsiniz. Ən yaxşısına inanın, amma çəhrayı yuxularla yaşamır və xoşbəxtlik səni qaçırmaz.\nDərhal qarderobunuzu yeniləyən 4 sadə payız istiqamətləri\nÇətin arıqlamaq üçün səhər yeməyi necə olmalıdır: işləyən 5 tövsiyə\nYaşa gəldikdə: yaşı nə qədər yaşadığınızı söyləyən 7 şey\nŞəriklər bir sirr bildikdə qadınlar münasibətlərində daha xoşbəxt olurlar\nSizin toy ildönümü üçün 3 sərin fikir\nCopyright 2020 \_ none \_ Ən dözümlü qadınlar hətta səhv etdilər


18 ÖLKƏDƏN GƏNC ALİM BAKIDA TOPLAŞIB\nBu gün “Geologiya və geofizikanın problemlərinin həllində multidissiplinar yanaşma” adlı VI beynəlxalq elmi konfrans Azərbaycan Milli Elmlər Akademiyası (AMEA) Mərkəzi Elmi Kitabxanasının akt zalında öz işinə başlayıb. Geologiya və Geofizika İnstitutu (GGİ) tərəfindən gənc tədqiqatçılar üçün təşkil edilmiş, AMEA-nın 70 illiyinə həsr olunmuş 4 günlük tədbirə İngiltərə, Polşa, Macarıstan, Serbiya, Bolqarıstan və digərləri daxil olmaqla ümumən 18 ölkəni təmsil edən 150-dən çox alim, doktorant, magistr və tələbə qatılıb.\nKonfransı giriş sözü ilə AMEA-nın vitse-prezidenti, akademik İbrahim Quliyev açıb və iştirkaçılara uğurlar arzulayıb. Sonra, Azərbaycan Respublikasının Prezidenti yanında Elmin İnkişafı Fondunun (EİF) icraçı direktoru, fizika-riyaziyyat elmləri namizədi Elçin Babayev çıxış edib. O, indiyə qədər ərsəyə gətirilən 5 beynəlxalq konfransın yüksək səviyyədə təşkil olunduğunu bildirib, bu işlərdə fondla institutun birgə əməkdaşlığından danışıb.\nAMEA-nın Gənc Alim və Mütəxəssislər Şurasının sədri fizika üzrə fəlsəfə doktoru, dosent Famin Salmanov isə GGİ-nin gənc alim və mütəxəssisləri tərəfindən gənc tədqiqatçılar üçün keçirilən ənənəvi beynəlxalq tədbiri yüksək səviyyəli təşəbbüs kimi dəyərləndirib, akademiyanın həyatında önəmli rolunu diqqətə çatdırıb. Konfransın gənc tədqiqatçılara böyük töhfə verdiyini deyən gənc alim tədbirin təşkilində institutun Gənc Alim və Mütəxəssislər Şurasının əməyini xüsusi ilə vurğulayıb.\nDaha sonra GGİ-nin Gənc Alim və Mütəxəssislər Şurasının sədri, geologiya üzrə fəlsəfə doktoru Orxan Abbasov konfransın iştirakçıları və proqramı haqqında ətraflı məlumat verib. Həmçinin qeyd edib ki, tədbir EİF, SOCAR-ın Elm Fondu, “bp Azərbaycan” və “Total Azərbaycan” şirkətlərinin dəstəyi ilə təşkil olunub.\n12.10.2015 Çap et


Köpəklər üçün pire və gənələrdən yaxa kiltix: qiymət, istifadə qaydaları, həmçinin məhsulun müsbət və mənfi cəhətləri - Həm də - 2021\nGəzintiyə çıxarkən köpəyinizi təchiz etməyi unutmayın! Kiltix itləri üçün bit və gənə yaxaları\nHər qayğıkeş sahib həmişə ev heyvanının sağlamlığı üçün qorxur və onu xəstəliklərdən və narahatlıqlardan qurtarmaq üçün hər vasitə ilə çalışır.\nBu cür narahatlıq, digər şeylər arasında, qan udma parazitləri ilə də yaranır: gənə və birə.\nOnlardan uzun müddət xilas olmağın doğru yolu xüsusi bir yaxa sayılır "Kiltix».\nTanınmış baytarlıq dərmanı istehsalçısı - Alman şirkəti tərəfindən istehsal olunan parazitlər üçün etibarlı vasitə "Bayer"(Köpəklər üçün başqa hansı birə dərmanı var?). Heyvan təhlükəsizliyi problemini tez və asanlıqla həll edir. Bu təsirli antiparazitar və insektoakarisidal cihaz damla və spreylərə əla alternativdir.\nSonuncunun hərəkətləri yalnız bir aya bəs edir. Yaxanın daha uzun bir etibarlılıq müddəti var, bu da sahibinə ev heyvanının antiparazitik müalicəsi barədə uzun müddət unutmağına imkan verir (evdə bir köpəkdən birə necə düzəldilir?). Bütün bir mövsüm üçün satın alınır, bundan sonra narahat olmaya bilərsiniz: heyvan aprel-oktyabr ayları arasında həşəratlardan qorunacaq (məhz bu dövrdə qan əmizdirən həşəratlar aktivləşir).\n«Kiltix»Aktiv maddələrlə hopdurulmuş, istehsalçısının ticarət nişanı olan yumşaq bir polivinil lentdir. Misal üçün:10 qr. lentdə 0.225 q flumetrin və 1 g propoksur var.\nYaxanın xüsusiyyətlərini daha yaxşı saxlaması üçün plastik bir torbada satılır və bu da öz növbəsində təmiz bir karton qutuya qoyulur. Məhsuldakı komponentlər, dağıdıcı təsiri sayəsində ektoparazitlərin hücumunu qarşısını ala bilir.\nMəlumat üçün... Məhsulun tərkibindəki propoksur qan əmici zərərvericilərdə neyrohormonların yığılmasına səbəb olur. Bu maddə, sinir uçlarına təsir göstərən bir əlaqə zəhərli kimyəvi maddə rolunu oynayır.\nFlumetrin olduqca yüksək akarisidal fəaliyyət göstərən bir maddədir. Piretroid qrupuna aiddir. İkincisi sinir hüceyrələri ilə təmasda olur, borucuqlarını depolarizasiya edir. Bu zərərvericilərin ölümünə səbəb olur.\nBuna baxmayaraq, həm propoksur, həm də flumetrin hər iki maddə orta dərəcədə zəhərli komponentlərdir: canlılar üçün təhlükəsizdir və onlar üzərində qıcıqlandırıcı, xüsusən allergik təsiri yoxdur. Təhlükəsizliyi yalnız təcrübəli baytarlar tərəfindən deyil, həm də kiçik qardaşlarımızın məhsullarına dair müsbət rəylərlə təsdiqlənir.\nDiqqət! Bəzən bu cihazı taxdıqdan sonra ev heyvanlarında qaşınma ola bilər. Bu, sahibində narahatlıq və narahatlığa səbəb olmamalıdır. Köpək məhsulu geyməyə uyğunlaşmalıdır. Və qaşınma çox tez və heç bir nəticəsi olmadan yox olacaq.\nAmbalajı açın, məhsulu açın... İçəridən plastik atlayıcıları çıxarın.\nLenti heyvana qoyun və uyğunlaşdırın.\nVacibdir! Kəmər ilə boyun arasında bir yarım santimetrdən çox olmamalıdır.\nBütün döngələrdən pulsuz ucu keçirin, artıq hissəsini kəsin.\nBir "Kiltix»Gecə-gündüz istifadə edin, ev heyvanınızı gənələrdən və birələrdən və digər qan udma parazitlərindən qoruyacaq. ən azı yeddi ay... Kimyəvi maddələr tədricən məhsulun səthindən sərbəst buraxılır və təsirini dəriyə ötürür.\nİtin parazitlərdən maksimum dərəcədə qorunması üçün "Kiltix" bir neçə qaydaya əsasən istifadə olunmalıdır:\nYaxası hər zaman heyvanın boynuna taxılmalıdır..\nBöyük miqdarda qan əmici zərərvericilərin yığılmasının gözlənildiyi bir yerə getmək niyyətindəsinizsə, köpəyin pəncələrini xüsusi bir böcək dərmanı ilə püskürtün..\nGənə hücumu ehtimalı olduğu parka və ya meşəyə çıxmadan bir gün əvvəl "Kiltix" heyvana qoyulmalıdır. Gənələr onsuz da yaxası olan bir heyvana düşərsə, sahibinin narahat olmasına icazə verməyin. İki-üç gündə təkbaşına yox olacaqlar.\nMəhsulu taxarkən dəri qıcıqlandığı təqdirdə, bantı bir müddət çıxarın və başqa bir anti-parazit dərmanı alın..\nHeyvan sahibinin əlində yara və ya aşınma olduqda, məhsulu əlcəklə geyinmək yaxşıdır. Sonra əllər su ilə yaxşıca yaxalanmalıdır..\nMəhsul yalnız köpəyin heç bir xəstəlikdən əziyyət çəkməməsi halında istifadə edilə bilər.\nİki aydan kiçik olduqda, köpək balalarına, yoluxucu xəstəlikləri olan ev heyvanlarına, sağalma heyvanlarına, süd verən və ya hamilə qadınlara (bala üçün birə müalicəsi nədir?) Geyilməməlidir.\nDərman çox yönlüdür və köpəklər tərəfindən yaxşı tolere edilir. Paltolarını xarab etmir, dərini qıcıqlandırmır.\nDiqqət! Bədən lentin aktiv maddələrinə çox həssasdırsa, cihaz dəridə ilk qıcıqlanma əlamətləri göründükdən dərhal sonra çıxarılmalıdır.\nBantın dəyəri barədə danışırıqsa, sonuncunun uzunluğundan asılıdır:\nOrta hesabla 66 sm 470 rubl qiymətləndirilir;\n48 sm təxminən 430 rubl;\n35 sm təxminən 400 rubl.\nİnternet mağazalarındabaytarlıq dərmanları satarkən satın alına bilər biraz ucuz.\nFərqli cinslərdən olan pişiklər və itlər üçün "Kiltix" yaxşı nəmə davamlıdır. Ancaq məhsul uzun müddət suda olarsa, mütəxəssislərin nəzarətinə görə bu alətin effektivliyi müvəqqəti azalır.\nKöpəyin parazitlərdən zəmanətli qorunması üçün yaxası ilə bir sprey istifadə etmək yaxşıdır.\nEktoparazitlərlə infeksiya kifayət qədər güclüdürsə, Kiltix qoymadan əvvəl köpəyi və ya pişiyi xüsusi bir böcək öldürücü şampun ilə yuyunmaq yaxşıdır.\nQan əmən böcəklərin yenidən ortaya çıxmasının qarşısını almaq üçün heyvanın yataq dəstlərini, yollarını və tez-tez bir böcək öldürücü aerosolla təmasda olduğu digər əşyaları səpin. İşləndikdən sonra onları təmizləyin və vakumlayın.\nBirlikdə işləyən sarı dərman lentinə daxil olan aktiv maddələr bir-birinin təsirini artırmağa qadirdir... Bu, hər bir komponentin ayrı-ayrılıqda fəaliyyətindən daha təsirli olur.\nCihaz taxıldıqda flumetrin ilə propoksur daim sərbəst buraxılır.\n"Kiltix" heyvana xarici mühitdən daxil olan qan udma parazitləri üçün təhlükəlidir... Yalnız gənə, bit və pire qarşı deyil, eyni zamanda ağcaqanad, ağcaqanad və digər qan əmici böcəklərə qarşı da etibarlı qoruma təmin edir.\n7 ay ərzində qoruyucu lent... Kiçik heyvanlar üçün bu müddət altı aydır.\nQoruyucu lentdə praktik olaraq heç bir çatışmazlıq yoxdurlakin bəzi ev heyvanları sahibləri onun xoşagəlməz qoxusuna işarə edirlər. Açıq havada çox hiss olunmur, amma otaqda nəzərə çarpır. Bundan əlavə, pişiklər və itlər üçün tamamilə təhlükəsiz olduqda, arılar və balıqlara zərərli təsir göstərir. Yaxanın vaxtı keçibsə, qablaşdırma ilə birlikdə zibil qutusuna atılır.\n«Kiltix”Baytarlar və ev heyvanlarını sevənlər tərəfindən çoxdan təqdir olunur. Ektoparazitə qarşı vasitə əlverişli qiyməti ilə seçilir və uzun müddət ev heyvanını böcək zərərvericilərindən azad edir, ona ən kiçik bir narahatlıq vermir.\nTəəssüf ki, heç bir köpək sahibi sevdiyi ev heyvanından birə toxunmaz. Barlar xəttinin və yaxalarının necə işlədiyinə dair məqalələrimizi oxuyun.\nNəticədə, kiltix itləri üçün birə və gənə yaxası haqqında bir video təqdim edirik:\nVideoya baxın: İt ilində şirin itlərabunə olmağı unutmayın (Sentyabr 2021).\nGözəl, dadlı, sağlam - hər şey onun üçündür! Brokoli haqqında maraqlı faktlar\nBir qoz ağacı köçürmək\nDoğru seçim niyə vacibdir və dadlı pomidordan bol məhsul almaq üçün hansı pomidor əkmək daha yaxşıdır?\nDichlorvos bedbugs ilə kömək edirmi? Bazarda aerosol və spreylərə ümumi baxış\nAralıq dənizi bağı\nSoyuqdəymə zamanı zəncəfil kökündən istifadə etməyin ən təsirli yolları: limon və bal çayı və digər ev reseptləri\nCopyright 2021 \_ Bağçılıq haqqında hər şey \_ Gəzintiyə çıxarkən köpəyinizi təchiz etməyi unutmayın! Kiltix itləri üçün bit və gənə yaxaları


BMT-nin MÜSTƏNTİQİ VARİS ŞAHZADƏNİ RƏSMƏN İTTİHAM ETDİ: “Xaşuqcinin qətlində əli var, məsuliyyətə cəlb edilməlidir” - Araşdırma\n20 İyun 2019 - 10:48\nBMT-nin MÜSTƏNTİQİ VARİS ŞAHZADƏNİ RƏSMƏN İTTİHAM ETDİ:“Xaşuqcinin qətlində əli var, məsuliyyətə cəlb edilməlidir” - Araşdırma\n“The Independent” (Böyük Britaniya), 19.06.2019\nBMT-nin müstəntiqi inandırıcı dəlillər tapıb ki, jurnalist Camal Xaşuqcinin qətlinin arxasında Səudiyyə Ərəbistanının varis şahzadəsi, Ağ Evin (yəni ABŞ prezidentinin – nəşrin redaktoru) tanınmış müttəfiqi Muhəmməd bin Salman durur. Qadın müstəntiq Səudiyyə Ərəbistanı Krallığının (SƏK) faktiki başçısına qarşı sanksiyalar qoymağa çağırıb ki, həmvətəninə tutulan divanda oynadığı rol haqqında ondan səmimi ifadə almaq mümkün olsun.\nİnsan haqları üzrə ekspert Anyes Kallamar (Agnes Callamard) BMT İnsan Haqları üzrə Komissiyasının göstərişi ilə uzunmüddətli araşdırma aparıb və bunun nəticələrinə görə Xaşuqcinin “qərəzli, qəsdən tutulan divanın, insan haqları sahəsində beynəlxalq normalar çərçivəsində Səudiyyə Ərəbistanının məsuliyyət daşıdığı məhkəməsiz edamın qurbanı” olduğu qənaətinə gəldiyi 101 səhifəlik məruzə hazırlayıb.\nMəruzədə Xaşuqcinin həyatının son günləri və məqamları haqda yeni təfərrüatlar var, amma indiyə kimi tapılmayan cəsədin yeri haqda heç nə deyilmir.\nKallamar israr edir ki, Ağ Evin önəmli müttəfiqi və Tramp administrasiyasının İrana maksimal basqı göstərmək üzrə kampaniyasının fəal iştirakçısı olan varis şahzadə Muhəmməd haqqında araşdırma aparmaq gərəkdir.\nMəruzədə deyilir: “Varis şahzadənin bu divan tutmağa görə məsuliyyət daşımadığının sübutları təsdiqlənməyincə, bu qətldə əli olduğu haqda inandırıcı dəllilər üzündən varis şahzadəyə və xaricdəki şəxsi əmlakına belə sanksiyalar qoymaq gərəkdir”.\n“Dəlillər göstərir ki, 15 nəfərlik qrup Xaşuqciyə divan tutub, belə işi görmək üçün isə hökumət səviyyəsində ciddi əlaqələndirmə lazımdır. Habelə resurslar və maliyyə gərəkdir, – sənəddə qeyd olunur. – Səudiyyə hökuməti bu resursları Əhməd Əsirinin təqdim etdiyni iddia etsə də, ekspertlərin hamısı bir ağızdan bildirirlər: varis şahzadədən xəbərsiz belə miqyasda əməliyyat keçirmək mümkün deyildi. O, ən azı, anlamalıydı ki, Xaşuqciyə qarşı necəsə bir cinayətkar əməl həyata keçirilir”.\nXaşuqci Səudiyyə rejiminin İstanbula göndərdiyi bir qrup peşəkar qatil tərəfindən özünün 60 illiyinə bir qədər qalmış öldürülüb. Məruzədə onun həyatının Səudiyyə Ərəbistanının İstanbul konsulluğundakı son anlarında qeydə alınmış səsyazılarının açılışı göstərilib – oktyabrın 2-də onu tovlayıb burada tələyə salıb və öldürüblər. Bu iş Səudiyyə krallığı və Qərb arasındakı münasibətləri ciddi pisləşdirib, habelə dünya birlyi qarşısında gənc islahatçı obrazında durmaq cəhdləri üçün milyonlar xərcləyən şahzadə Muhəmmədin imicinə güclü zərbə vurub.\nJurnalisti yaxalayıb boğmağa başlayarkən Xaşuqcinin qatillərindən biri deyib: “Biz səni aparmağa gəlmişik”.\nSöhbətlərin məzmunu və Kallamarın və onun istintaq qrupunun son beş ayda topladığı şahid ifadələri məruzədə qısa şərh olunur. Həmçinin müstəntiqlərin narazılığından danışılır.\nSəudiyyə rejimi Xaşuqcinin ölüm şəraitini aydınlaşdırmağa girişmiş Türkiyə və xarici müstəntiqlərlə işbirliyindən imtina edərək təkid edib ki, Vaşinqtonda yaşayan Xaşuqcini öldürərək bədənini şaqqalayandan, ardınca bunu naməlum yerə aparandan sonra Türkiyəni tərk edən şübhəliləri özü dindirəcək. Kallamarın məruzəsində deyilir ki, Səudiyyə Ərəbistanı aparılan araşdırma çərçivəsində onun bu ölkəyə səfər etmək xahişinə rədd cavabı verib. Məruzədə məlumat verilir ki, Türkiyə xüsusi xidmətləri konsulluqdakı danışıqların yeddi saatlıq gizli səsyazısından müstəntiqlərə cəmi 45 dəqiqəlik parçanı təqdim ediblər.\nMəruzədə Xaşuqcinin həyatının son günləri haqda yeni təfərrüatlar var. O və nişanlısı nigah bağlamaq üçün onlara gərəkli sənəd verilməli olan konsulluğa baş çəkməkdən hər cür yayınmağa çalışıblar. Amma Türkiyə hökuməti onlara bildirib ki, sənəd olmasa, nigah mümkün deyil.\nSəudiyyə Ərəbistanının təmsilçiləri, o cümlədən İstanbuldakı baş konsul və ər-Riyaddan başqa şəxslər Xaşuqci ilə görüşdən qabaq İstanbul civarında mülkü olan Səudiyyə biznesmeni ilə əlaqəyə giriblər və jurnalisti öldürmək niyyətlərini göstərən planlarını onunla müzakirə ediblər.\nSəsyazısında təhlükəsizlik qurumlarının yüksəkməqamlı təmsilçisi və şahzadə Salmanın inanılmış şəxsi, “Bəs çamadanı kisəyə soxmaq mümkün olacaq?” soruşan Mahir Mutrəbin sözləri eşidilir.\nQatillər dəstəsinə daxil olan patoloq anatom Salah Tubayqi ona cavab verir: “Yox, çox ağırdır”. O, sonra deyir: “Asan işdir. Oynaqlardan parçalayaq. Problem deyil. Bədən ağırdır. Əvvəlcə yerdə doğrayacağam. Polietilen kisələr götürsək və onu şaqqalasaq, iş gedəcək. Sonra tikələri kisələrə qoyarıq”.\nMutrəb soruşur: “Qurbanlıq heyvan gəlib?”\nKimsə ona cavab verir: “Gəlib”.\nXaşuqci Səudiyyə Ərəbistanını 2017-ci ildə tərk edib. Onu baş konsulluğa dəvət edib və haçansa vətənə dönmək niyyətində olub-olmadığını, qayıdacaqsa, nə vaxt dönəcəyini soruşublar.\nAmma söhbət tezliklə dava-dalaşa keçib. “Biz səni qaytarmalı olacağıq, – Xaşuqcinin qatilləri deyiblər. – İnterpoldan order var. İnterpol səni geri yollamağı xahiş edib. Biz səni aparmağa gəlmişik”.\nXaşuqci imtina edərək bildirib ki, bayırda onu adamlar gözləyirlər. “Oğluna məktub yaz, – Mutrəb əmr edir. – Məktubu çap edərsən. Gəl, məşq edək, yaz, görək”.\nO, yendən imtina edib.\n“Yaz, Camal. Tələs. Bizə yardım elə, biz isə sənə yardım edərik, onsuz da axırda səni Səudiyyə Ərəbistanına aparacağıq. Bizə kömək eləməsən, nələr olacağını özün bilirsən. Odur ki, gəl, bu işi xoşluqla qurtaraq”.\nÇarpışma səsləri eşidilir. Türkiyə hökuməti hesab edir ki, ona iynə ilə narkotik vurub, sonra isə boğublar.\n“Yatdı?” – kiminsə səsi eşidilir.\n“Bir də vur, barmağını götürmə, vur”.\nİstintaq hesabatına əsasən, Xaşuqci saat 13.15-də konsulluğa daxil olub. Saat 13.37-də mişar səsi eşidilib.


Qanımı sənə halal edirəm\n15:28 03 İyun 2019 565 dəfə oxunub\nKulis.az Aliyənin “Sabir bu gün” yazısını təqdim edir.\nMən salim olum, cümlə-cahan batsa da batsın...\nDəhşət odur ki, çoxumuzun, az qala hamımızın cibindən bu iki misralıq mobil ideologiya çıxa;Sabir hər yerdə bizi bağrına basır. “Sabir” deyən kimi, yanlış anlamayın, sovet tənqidçiləri kimi bu mobil ideologiyanın çürüklüyündən, iyrəncliyindən, antihumanizmindən-filandan yox, məhz cahilliyindən, öz salimliyinə vurduğu zərbədən yazmaq istəyirəm. Yəni ideologiya özünə qarşı.\nİş orasındadır ki, bu gün “tox və salim olmaq” ötən əsrdəki kimi təhlükəsiz deyil. “Mən salim olum...” ideyası texnika və texnologiya inkişafının, sistemləşmənin, sosiallaşmanın sayəsində tam iflasa uğrayıb. Salim olmaq üçün etdikləri və etmədiklərimiz daha sürətlə qarşımıza çıxır.\nHamı salim olmaq istəyirsə, bunun üçün çabalayırsa, saytların İP tutduğu dəhşətli hadisələr, bir-birini baltalayan insanlar hətta ilk baxışdan təsadüfi görünən faciələr haradan meydana gəlir?\nMəsələn, elə bu günlərin mətbuatda yer alıb insanları ağladan ailə faciəsi: gənc qadın doğum zamanı ölüb, körpə uşaqları qalıb, bu azmış kimi ata da bu yaxınlarda yol qəzasında ölüb. Faciənin miqyasını ilk baxışda qəzavü-qədərə bağlamaq olar. Deyəsən, elə mətbuat da bu prizmadan yanaşıb. Amma bir anlıq qəza-qədər mələyinin ətəyini buraxaq.\nAğlaşma manşetlərə baxıb azacıq düşünək: Tutalım, o qadın həqiqətən həkim səhvindən ölübsə də, günah təkcə həkimdə deyil axı, o həkimin təhsilində, daha dəqiqləşdirsək təhsildəki rüşvətdədir. Halbuki müəllimə pul verib qiymət yazdıranda heç kim belə faciə barədə düşünmürdü.\nO tələbə özü də, o müəllim özü də belə hadisəyə ürəkdən təəssüflənər, acıyardı. Yaxud ölən qadının əri də avtoqəzada həlak olub. Bəlkə onun yoluna çıxan kimsə “prava”nı pulla alıb, yolda sürmək öyrənirmiş. Amma alanda da, satanda da kimsə bunu istəməmişdi.... Elə TV-də də, mətbuatda da. Məgər aparıcı cahilliyi, bayağılığı təqdim edəndə, jurnalist baş vermiş kriminal hadisəni təfərrüatlarına qədər yazanda, sayt İP uğrunda dəyərləri ayağının altına qoyanda və ya zorakılıq videolarını tirajlayanda, qan tökmüş, adam öldürmüşdü? Yox. Qətiyyən. Amma bunu tirajlayanda oxucuların zorakı, seksual və vəhşi instinktlərini hədəfə almış, ona toxunmaq istəmişdi, daha doğrusu bununla alver etmişdi.\n“Mən salim olum” ideologiyası ilə yaşayanda, hər şeyi pulla satanda, sabahı yox, bu günü düşünəndə axırı belə qanlı, ağlaşmalı olur. Yəni, bir gün gec-tez adamın özünə də dəyir zərbə. Heç düşünmədiyin, hətta istəmədiyin halda. Biz bir-birimizi başa düşürük, amma bağışlamırıq.\nOna görə də sabah qarşımda instinktləri, fanatizmi ilə hərəkət edən bir adamın bıçağını görəndə bir mətbuat nümayəndəsi ilə deməliyəm: gəl əzizim, qanımı sənə halal edirəm...


FUTBOL : Andres İnyesta: uşaqlığı , karyerası , şəxsi həyatı : Xəbərlər : İdman xəbərləri\nAndres İnyesta: uşaqlığı , karyerası , şəxsi həyatı\nSayta qoyulub: 07:29 07.11.2017 (542 dəfə oxunub)\nDahi futbolçu, “Barselona” klubunun rəmzi, İspaniya yığmasını dünya çempionu edən şəxs, əsl sehrbaz və gözəl insan. İnyestanı bu sözlərlə təsvir etmək olar. Gəlin tarixin ən yaxşı yarımmüdafiəçilərindən birinin karyerasını yenidən xatırlayaq.\n<section class="entry" entry="2623" id="section_0" style="-webkit-tap-highlight-color: transparent; box-sizing: border-box;">\nAndres 1984-cü il mayın 11-də İspaniyanın Albasete əyalətindəki Fuentealbilya munisipalitetində fərqli restoranlarda işləyən ofisiantlar – Xose Antonio İnyesta ilə Mariya Luxanın ailəsində dünyaya göz açır. Uşaq yaşlarında “Albasete” klubunun akademiyasında oynamağa başlayır. İlk vaxtlarda futbola elə də ciddi yanaşmır, dostlarıyla birgə top qovmaq onun üçün hobbi sayılır. Ancaq 12 yaşı olarkən vəziyyət dəyişir. “Barselona”nın skautlarının maraq dairəsinə düşən İnyesta klubun akademiyasına dəvət alır. Yarımmüdafiəçiyə həmçinin “Real Madrid” də təklif göndərir və hətta şayiələrə görə, Andres əvvəlcə ora keçməyi üstün tutur. Amma ailəsi “blauqrana”nın xeyrinə seçim edir. Səbəb “Barsa”nın akademiyasının daha əlverişli yerdə yerləşməsi olur.\nFutbolçu “La Masiya”da özünü çox yaxşı tərəfdən göstərir və cəmi 4 ildən sonra “Barselona B” komandasına düşür. Çox keçmədən Xosep Mariya Qonsalvonun başçılıq etdiyi kollektivin liderinə çevrilən İnyesta 2001-ci ildə İspaniyanın 16 yaşadək futbolçulardan ibarət yığmasına çağrılır. Komanda həmin il Avropa Çempionatının qalibi olur, Andres isə turnirdə gözəl oyunla yadda qalır. Təbii ki, bu uğurları diqqətsiz qalmır və 17 yaşlı futbolçu “Barselona”nın əsas komandasına dəvət alır. Maraqlıdır ki, yarımmüdafiəçi ilk məşqdən əvvəl paltardəyişmə otağını tapa bilmir və bütün bunların zarafat olduğunu zənn edərək bazanı tərk etmək qərarına gəlir. Ancaq xoşbəxtlikdən çıxışda Luis Enrike ilə qarşılaşır.\n2002-ci il oktyabrın 29-u. İnyesta bu tarixi heç vaxt unutmayacaq. Axı o məhz bu gün ilk dəfə “Barselona”nın heyətində Çempionlar Liqasında “Brügge”yə qarşı debüt edir. Həmin matçda 15 dəqiqə meydanda olur. Andres 2002-ci ildə İspaniyanın 19 yaşadək futbolçulardan ibarət komandasında qitə birinciliyində də mübarizə aparır. Bir il sonra ölkəsinin U-20 komandasıyla Avropa Çempionatının finalında oynayır və hətta turnirin rəmzi yığmasına da düşməyi bacarır. Artıq 2003-cü ildə isə yarımmüdafiəçi U-21-in kapitanı olur!\nHəmin vaxt “Barselona”nın baş məşqçisi postuna Frank Raykaard təyin olunur. 2003/04 mövsümündə İnyesta əsas komandanın üzvünə çevrilir. O daha çox Ronaldinyonun əvəzləyicisi kimi yadda qalır. La liqanın 11 matçında oynayan Andres ilk qolunu “Valyadolid”in qapısına vurur. Futbolçu növbəti mövsümdə start heyətdə möhkəmlənir və 36 oyunda iştirak edir. Cəmi 2 qol vurmasına baxmayaraq, orta xətdə böyük həmcdə iş görür. 2005/06 mövsümündə Xavinin zədələnməsindən sonra İnyesta yarımmüdafiənin əsl liderinə çevrilir. O, primerada 33, Çempionlar Liqasında isə 11 oyun keçirir. Həmin “futbol ili” həm “Barsa”, həm də futbolçu üçün çox uğurlu alınır. “Blauqrana” La liqa və İspaniya Superkubokundan başqa həmçinin qitənin ən nüfuzlu klub turnirinin də qalibi olur. “Stad de Frans”dakı finalda katalonlar “Arsenal”a 2:1 hesabıyla qalib gəlir. Bundan sonra Andres əsas yığmaya dəvət alır və Rusiya ilə yoldaşlıq matçında debüt edir. Dünya Çempionatında isə Səudiyyə Ərəbistanıyla oyunda meydana çıxır.\nNövbəti iki mövsüm “Barselona” üçün uğursuz alınır. Komanda bu müddət ərzində yalnız İspaniya Superkubokunu qazanır. 2007-ci ildə Lüdovik Jülinin “blauqrana”nı tərk etməsindən sonra 8 nömrəli futbolka İnyestaya verilir. Bir il sonra Raykaard da “Barsa”dan gedir. Yığma üçün triumfal AÇ-2008-də yarımmüdafiəçi özünü əla tərəfdən göstərir və turnirin rəmzi komandasına düşür.\n2008-ci ilin yayında Xosep Qvardiolanın “Barselona”nın baş məşqçisi postuna gəlməsiylə klubun tarixində qızıl dövr başlayır. Onun rəhbərliyi altında katalonlar ardıcıl 3 dəfə ölkə çempionluğunu qazanır. “Göy-qırmızılar” eyni zamanda iki dəfə ÇL-in, İspaniya Kubokunun, Klublararası Dünya Çempionatının və Avropa Superkubokunun qalibi olur. İnyestanın bu uğurlardakı rolu danılmaz olur.\nYeri gəlmişkən, Qvardiola İnyestanın uşaqlıq kumirlərindən biridir: “Kiçik yaşlarımda Qvardiola və Laudrupun oyununu diqqətlə izləyirdim. Həmişə bu iki futbolçuya bənzəmək, meydanda onların hərəkətlərini təkrarlamağa çalışmışam. İndi gənclər mənim oyunuma diqqətlə baxırsa, deməli, hər şeyi doğru edirəm”.\nAndres karyerası ərzində çoxlu qol vurmasa da, 2010-cu ildə bütün İspaniyaya sevinc bəxş edən topun müəllifi olur. Yarımmüdafəçi DÇ-2010-nun finalında əlavə vaxtda rəqib qapısına yol tapandan sonra gözəl jestlə də yadda qalır. Belə ki, İnyesta qolun ardından üzərində “Dani Xarke həmişə bizimlədir” yazılan maykanı nümayiş etdirir (Xarke 2009-cu ilin yayında meydanda ürəktutmadan dünyasını dəyişib). Bu hərəkətinə görə Andres təkcə İspaniyada deyil, bütün dünyada böyük hörmətə sahibdir.\nİnyesta 2010-cu ildə Messidən sonra dünyanın ən yaxşı ikinci futbolçusu seçilir. Ancaq əksər azarkeşlərin fikrincə, o mövsümdə “Qızıl top” Leoya deyil, məhz yarımmüdafiəçiyə verilməli idi. Andres yığmanın heyətində həmçinin AÇ-2012-nin də qalibi olur. İspaniya finalda italiyanları 4:0 hesabıyla darmadağın edir. İnyesta isə turnirin ən yaxşı futbolçusu adına layiq görülür. O, həmin il UEFA-nın versiyasına görə də ilin oyunçusu seçilir. Andres növbəti mövsümlərdə 3 dəfə İspaniya çempionatının və ölkə kubokunun, eyni zamanda bir dəfə ÇL-in qalibi olur.\nİnyesta karyerası ərzində qazandığı pulu şərabçılıq biznesinə yatırıb. Yarımmüdafiəçi doğma Fuentealbilya munisipalitetində xeyli üzüm bağlarına sahibdir. Futbolçu kimi populyarlığı isə “Bodega Iniesta” adlı şərab brendinin inkişafına çox kömək edir.\nAndres həyat yoldaşı Anna Ortislə dostlarının təşkil etdiyi şənlikdə tanış olub. Təbiətcə utancaq olan futbolçu uzun müddət xanıma yaxınlaşa bilməyib. Nəhayət, günlərin birində Annanı görüşə dəvət edib. 2011-ci il aprelin 3-də cütlüyün Valeriya adlı qızı dünyaya gəlib. 2012-ci il iyulun 8-də Andresla Anna evlənib. 2014-cü il martın 7-də İnyestalar ailəsində faciə baş verib. Belə ki, həyat yoldaşı uşağını itirib. 2015-ci il mayın 31-də yarımmüdafiəçinin Paolo Andrea doğulub. Bu ilin mayın 16-da isə futbolçu 3-cü dəfə ata olub (ikinci qızının adı Sienadır).\nHazırda İnyestanın 33 yaşı var. O, “Barsa”nın heyətində 600-dən çox oyun keçirib, 56 qol vurub və 108 məhsuldar ötürmə verib. Futbol tarixinə adını qızıl hərflərlə yazdıran yarımmüdafiəçi həmişə qalmaqallardan uzaq olduğuna görə bütün azarkeşlərin hörmətini qazanıb. Təəssüf ki, Andres yaxın gələcəkdə peşəkar karyerasını bitirməli olacaq. Ümid edək ki, məşqçi kimi də uğurlar qazanacaq.


Xərçəng diaqnozu qoyulan kimi bunları edin – Dünyaca məşhur professordan qaydalar – Moderator24.com\nBaş səhifə / Cəmiyyət / Xərçəng diaqnozu qoyulan kimi bunları edin – Dünyaca məşhur professordan qaydalar\nXərçəng diaqnozu qoyulan kimi bunları edin – Dünyaca məşhur professordan qaydalar\n25/11/2018 [09:00]\tCəmiyyət, Flaş, Manşet, Sağlamlıq, TOP-xəbər, Xüsusi\nAmerikalı həkim Mark Hayman xərçəng diaqnozu tapılacağı halda edəcəyi 5 qaydanı bölüşüb.\nHəmin qaydaları təqdim edirik:\n1.Şəkər, qənddən imtina edərdim\nŞəkər xərçəng hüceyrələrini qidalandıran maddədir və onları artırır. İl ərzində orta statistik insan 70 kq şəkər yeyir. Əgər xərçənglə uğurlu mübarizə aparmaq istəyirsənsə, şəkər, qənd və şirin qidaları minimuma endirəcəksən.\n2.Orqanizmimə “düşməyən” qlütenli qidaları menyudan çıxarardım\n35 % amerikalılar qlütenə qarşı həssasdırlar. Amma onlar un məmulatı yeməkdən əl çəkmirlər. Nəticədə ya xərçəngdən, ya da infakrtdan ölürlər. Həmçinin süd də zərərli qidalar sırasındadır. Orqanizminin səsinə qulaq as. Hansı ərzağı yedikdən sonra özünü pis hiss edirsənsə, o ərzaqdan uzaq dur.\n3.İltihabla mübarizə aparardım\nİltihab, soyuqdəymə bütün xroniki xəstəliklər, həmçinin xərçəngə aparan yoldur. Adətən insulinə qarşı rezistentlik, autoimmun xəstəliklər və alllergiya ilə özünü biruzə verir. Əgər özünüzü çox yorğun, tükənmiş hiss edirsizsə, iltihabi proseslər varsa, Omeqa 3 qəbul edin. O sizi qaydaya salacaq.\n4.Bağırsaqlarımın qeydinə qalardım\nÇox alimlər bağırsaq xərçənginin səbəbini mikroblarda, bakteriyalarda görür. Ona görə bacardıqca çox probiotik və prebiotik – kefir, yoqurt yeyin. Eləcə də fitonutrientlər – giləmeyvə, kurkumin – sarıkök, resveratrol – üzümdə olur – qəbul edin. Bunlar bağırsağın iltihabi proseslərini azaldacaq.\nBütün yenidoğulmuşlar dünyaya göbəyində 287 kimyəvi maddə ilə doğulur. Deməli, heç birimiz toksinlərdən qaça bilmərik. Amma onları azalda bilərik. İlk növbədə ftalatlar, bisfenol, antipiren, ağır metallar, civə, qurğuşundan qorunmaq lazımdır. Plastik butulda su, plastik qabda yemək almayın. Yarımfabrikatlar yeməyin. Şəhər mərkəzində çox olmayın. Meşədə, çöldə bacardıqca çox gəzin. Orqanizmdən toksinləri təmizləməyin yollarını sınayın.


Zəngəzur dəhlizi daha qısa vaxtda istifadəyə verilə bilər - AÇIQLAMA Zəngəzur dəhlizi daha qısa vaxtda istifadəyə verilə bilər - AÇIQLAMA\nTibb Təhsil QARABAĞ KORONAVİRUS Ekologiya Sənədlər Ölkə Dünya Maliyyə Tender Marketinq Birja Nəqliyyat Əmlak\nZəngəzur dəhlizi daha qısa vaxtda istifadəyə verilə bilər - AÇIQLAMA\nHoradiz-Ağbənd dəmir yolu xəttinin Cəbrayıl rayonundan keçən 23 kilometrlik hissəsi istifadəyə verilib.\nBu barədə Milli Məclisin İqtisadi siyasət, sənaye və sahibkarlıq komitəsinin üzvü olan deputat Vüqar Bayramov “Facebook” hesabında paylaşım edib.\nO, qeyd edib ki, hazırda həmin hissə ilə yük qatarları hərəkət edir:\n“Horadiz-Ağbənd dəmir yolu xətti Zəngəzur dəhlizinə inteqrasiya olunacağı üçün inşaat işlərinin sürətlənməsi Azərbaycanın qərb bölgələri ilə Naxçıvan Muxtar Respublikası arasında quru əlaqəsinin proqnozlaşdırılandan daha tez reallaşmasına səbəb ola bilər. İlkin gözləntilərə görə, dəmir yolunun tam istifadəsi gələn il mümkün olacaq. Bununla belə, işğaldan azad olunan ərazilərimizdə bərpa və yenidənqurma işləri sürətlə aparıldığı üçün sözügedən nəqliyyat xətti daha tez istifadəyə verilə bilər.\nZəngəzur dəhlizinin istifadəyə verilməsi regionda əməkdaşlıq üçün yeni imkanlar yaratması baxımdan vacib olmaqla yanaşı bölgədə davamlı sülhün qorunub saxlanması aspektindən də mühümdür. Regionun kifayət qədər iqtisadi potensialı var və bu da regional dəhlizlərin əhəmiyyətini daha da artır. Daha geniş anlamda region ölkələrdən Türkiyə və Rusiya Böyük İyirmiliyə üzv olan ölkələrdir. Söhbət üç trilyon dollarlıq Ümumi Daxili Məhsulu olan region ölkələrinin Zəngəzur dəhlizindən istifadəsindən gedir.\nDigər tərəfdən, Zəngəzur dəhlizinin istifadəyə verilməsi eyni zamanda Azərbaycanı regionun nəqliyyat qovşaqlarının habına çevirəcək. Azərbaycan Şərq-Qərb və Şimal-Cənub nəqliyyat dəhlizlərinin formalaşmasında yaxından iştirak edir, birbaşa həmin nəqliyyat dəhlizlərinin regional hissəsinin inkişafına, həm də maliyyə dəstəyi nümayiş etdirir. Bu Naxçıvanın Azərbaycanın əsas ərazisi vasitəsilə həmin nəqliyyat dəhlizlərinə çıxışını təmin edəcək. Xüsusən də, Şərq-Qərb nəqliyyat dəhlizinə naxçıvanlı iş adamlarının çıxışının təmini baxımından əhəmiyyətli olacaq.\nİşlərin intensiv aparılması uzun müddət müzakirə olunan və region üçün strateji əhəmiyyət daşıyan Zəngəzur dəhlizin daha qısa zamanda reallığa çevrilməsinə gətirib çıxara bilər”.\n2022-01-10 14:38:00 1350\nDayanma, durma qaydalarının pozulmasına görə cərimələr artırılır\nİstanbul aeroportundan uçuşların bərpa olunacağı tarix açıqlanıb\n“BlueNoroff” kriptovalyuta startaplarının hesablarını boşaldır – Kaspersky\n“Atəşgah Həyat Sığorta” şirkətinin ödənişləri 43% AZALIB\nAzərbaycanda məktəbin döşəməsi və tavanı çökdü - FOTO\nMüvəqqəti qeydiyyatlar niyə ləğv olunur? - AÇIQLAMA + YENİLƏNİB\nManatın real effektiv məzənnəsi artıb\nPolis heykəltəraşdan 2000 manat tələb edib? - Məsələ nəzarətə götürüldü\nKOBİA ötən il 9 minə yaxın qadına təlim keçib\nSumqayıt sakinlərinin NƏZƏRİNƏ: Su olmayacaq\nBakıda əlillərin müalicə aldığı mərkəz koronavirusa görə bağlandı\nİlham Əliyev Fatma Səttarovaya “İstiqlal” ordenini təqdim edib - FOTO\nİkinci “Ağıllı kənd” Füzulidə olacaq\nÖtən il üzrə agentliyə COVID-19 testinin nəticəsi ilə bağlı nə qədər müraciət daxil olub?\nGeneral-leytenant Kərəm Mustafayevin rəis qardaşı vəzifəsindən azad edildi\nBütün sosial müavinətlər bu tarixdə ödəniləcək\nKarantin müddətinin azaldılması yanvarın 24-dən əvvəl yoluxanlara da aiddir - RƏSMİ\n“Windows 11”də maraqlı YENİLİK\n| Əlaqə: (012) 496-15-33 | +99455 270-70-48 | e-mail: info@iqtisadiyyat.az


Mehman Həşimov qazilərin, şəhid ailələrinin, veteranların yaxın dostudur » AtvAktual.az\nMehman Həşimov qazilərin, şəhid ailələrinin, veteranların yaxın dostudur\nYaşayıb-yaşayıb ömrün yetkin bir mərhələsinə çatanda və çevrilib arxada qalan onilliklərə nəzər salanda, xatırlamağa, arxalanmağa, öyünməyə nəsə tapa bilirsənsə, yaşadıqlarına görə təəssüflənmirsənsə, deməli, ömrün hədər getməyib.\nDeməli, ALLAHIN bəxş etdiyi ömrü doğru-düzgün yaşamaq, ədalətli, xeyirxah, el-oba, cəmiyyət üçün lazımlı, gərəkli olmaq, haqqı-nahaqqa verməmək, başqalarının haqqını tapdamamaq kimi dəyərlərə sadiq qalmağı bacarmısan. Belə yaşamaq, əlbəttə, hər kəsə nəsib olmur.\nAmma dünya belə dəyərli, qiymətli insanlardan xali də deyil. Bu yazıda məhz elə insanlardan birinin - gözəl insan, xeyriyyəçi Gədəbəy rayon Polis Şöbəsinin rəisi, polis polkovnik-leytenantı Mehman Həşimovun keçdiyi mənalı ömür yoluna qısa da olsa, nəzər salmağa çalışacağıq.\nGədəbəy rayon Polis Şöbəsinin rəisi, polis polkovnik-leytenantı Mehman Həşimov qazilərin, şəhid ailələrinin, veteranların yaxın dostudur. Onların heç bir müraciətini geri çevirməyən Mehman Həşimov səlahiyyətləri çərçivəsində hər cür köməklik göstərməyə həmişə hazırdır.\nKarantin dövründə də rayonda yaşayan sakinlərin evlərinə ərzaq bağlamaları göndərilmişdir.\nMayası vətənpərvərliklə, halallıqla yoğrulan bu gözəl insana, Gədəbəy rayon Polis Şöbəsinin rəisi, polis polkovnik-leytenantı Mehman Həşimova biz də uğurlar diləyirik. Xalq üçün, Vətən üçün əlindən gələni əsirgəməyən bu insana uzun və sağlam ömür, işlərində nailiyyətlər arzu edirik. Bir də arzu edirik ki, bu cür insanların sayı çox olsun, biz də onlarla fəxr edək, barələrində yazaq.\nMüdriklər demişkən, “xalq üçün, vətən üçün yaşanan ömür əsl insan ömrüdür”. Belə insanların ömrü çətin, mənalı və şərəfli olur, başı həmişə el içində uca olur. Onlar öz xoşbəxtliyini, səadətini, varlığını vətənə, xalqa ləyaqətlə xidmətdə görür. Belə insanlar öz xalqının, millətinin mənəvi siması, genefondudur desək səhv etmərik. Tam məsuliyyət və qürurla deyə bilərik ki, belə insanlardan biri də sözün həqiqi mənasında, gözəl insan, Gədəbəy rayon Polis Şöbəsinin rəisi, polis polkovnik-leytenantı Mehman Həşimovdur.\nGədəbəy rayon Polis Şöbəsinin rəisi, polis polkovnik-leytenantı Mehman Həşimov peşəkarlığı və qayğıkeşliyi ilə seçilən insandır.\nŞərəfli vəzifəyə yiyələnən Mehman Həşimov bu işin müqəddəsliyini qoruyub saxlayır. Mehman Həşimov kömək etdiyi hər kəsin rəğbətini qazanan insanlardandır.\nSorğu apardıq ağız dolusu Mehman Həşimovdan danışdılar yaxşı ki, Mehman Həşimov Gədəbəy rayon Polis Şöbəsinin rəisidir… Mehman Həşimov öz isguzarlığı ilə tanınır və seçilir….\nMehman Həşimov Ulu Öndər Heydər Əliyevin siyasi kursuna daim sadiqdir. Heç bir təmanna güdmədən, tutduğu vəzifədən asılı olmayaraq, vəzifədə olub-olmamasından asılı olmayaraq prezident İlham Əliyevə, dövlətə və dövlətçiliyimizə sabit, stabil, sadiq adamdır.\nMehman Həşimov böyük müəllimi və idealı olan Heydər Əliyev kimi layiqli insanlara dəyər verməkdən zövq alır!\nMehman Həşimov yüksək texniki biliyi və təhsili olan, yüksək iqtisadi, siyasi və təcrübi qabiliyyətləri olan istedad sahibidir!\nMehman Həşimovun böyüklüyü onun sadəliyində və insanlara insani münasibətindədi!\nMehman Həşimov insanlara maksimum diqqət və qayğıyla yanaşır, onların problemlərini həll edərək, onların dövlətimizə və Prezidentimizə inamını artırır!\nMehman Həşimov bütün işləri yüksək professionallıqla və böyük operativliklə icra edir! Bunun sirri onun Gədəbəy rayon Polis Şöbəsinin rəisi kimi çoxsahəli professional olmasıyla, dövlətçiliyimizin və prezidentimizin yüksək reytinqini hər şeydən uca tutmasıyla bağlıdır!\nOna etibar edilən bütün işlərdə Mehman Həşimov özünü doğruldub. Bizdə hörmətli Mehman Həşimovu dövlətimizə, xalqımıza şərəfli xidmətində yeni-yeni uğurlar başarılar diləyirik.\nAzərbaycanda daha bir polis faciəvi şəkildə ölüb - FOTOLAR


Ukrayna Baş Qərargahı: “Rusiyanın 15-ci briqadasının 800 hərbçisi ölüb, 400-ü yaralanıb” | İnter Press\n09 İyun 2022, 13:00\nUkrayna Baş Qərargahı: “Rusiyanın 15-ci briqadasının 800 hərbçisi ölüb, 400-ü yaralanıb”\nRusiya qoşunları Ukraynanın Starı Saltov, Russkaya Tişka, Çerkasskaya Tişka, Koroboçkino, Aseyevka, Çepel və Uda yaşayış məntəqələrində mülki infrastrukturlara atəş açıblar.\n“Rusiyanın 2-ci ümumqoşun ordusunun 15-ci motoatcı briqadasının şəxs heyəti döyüşlərdə böyük itki verib. Ukrayna ərazisində hərbi əməliyyatlarda briqadanın 1 800 hərbçisi iştirak edib. Döyüşlər nəticəsində brqadanın təxminən 800 hərbçisi həlak olub, 400-ə yaxın əsgəri yaralanıb”, – məlumatda qeyd edilib.\nBildirilib ki, Rusiya hərbçiləri Verxnekamenka, Zolotoye, Berestovoye və Slavyansk yaşayış məntəqələrini aviasiya-raket, Cənubi Buq istiqamətində Lyubimovka, Dobryanka, Belaya Krinitsa, Şirokoye, Berezneqovatoye Blaqodatnoye, Lyubomirovka və Tavriçesk yaşayış məntəqlərini isə artilerriya atəşinə tutub.\nMəlumata əsasən, son sutkada Ukrayna Silahlı Qüvvələri Dnetsk və Luqansk istiqamətində düşmənin 7 hücumunun qarşısını alaraq, 3 tankını, iki zirehli döyüş maşınını, 4 avtomobilini məhv edib. Ukrayna Hava Hücumundan Müdafiə qüvvələri isə Rusiyanın “Orlan-10” tipli 6 PUA-sını sıradan çıxarıb.


Materiallar 07.01.2017 » Səhifə 2 » XalqInfo.az Xəbər Portalı\n7-01-2017, 22:26 186 0\nBakı-Şamaxı avtomobil yolunda yeni torpaq sürüşməsi faktı qeydə alınıb. Yolun bir neçə yerində, o cümlədən Ağsu aşırımında sürüşmə aktivliyi hər gün müşahidə olunur, yolun hərəkət hissəsində və kənarlarda iri çatlar əmələ gəlib. Lakin, bu yaxınlarda ilk dəfə olaraq yolun 106-107 və 109-cu\n7-01-2017, 22:22 269 0\nDünən Azərbaycan mediasında Özcan Dənizin erməni dilində mahnı oxuduğu bir video paylaşılaraq tənqid edilmişdi. Xalqinfo.az xəbər verir ki, müğənni bu gün həmin görüntülərlə bağlı açıqlama yayıb: "Sevgili Azərbaycanlı qardaşlarım, təxminən 10 il əvvəl "Mədəniyyət körpüləri" adlı bir konsert\n7-01-2017, 22:17 101 0\nRusiyanın Türkiyədəki səfiri Andrey Karlovun Ankarada qətli ilə bağlı 5 nəfər həbs edilib. Xalqinfo.az-ın xəbərinə görə, bu barədə “Anadolu” İzmir şəhərinin prokurorluğuna istinadən məlumat yayıb. Məlumata görə, həbs edilənlərdən dördü qatil Mövlut Mert Altıntaşın polis orqanlarında çalışan\nRuni “Mançester Yunayted”in tarixinə düşdü\n7-01-2017, 22:10 89 0\n2004-cü ildən “Mançester Yunayted” klubunda forma geyinən hücumçu Ueyn Runi yeni rekord müəyyənləşdirib. Xalqinfo.az xəbər verir ki, yanvarın 7-də ölkə kubokunun 1/32 final mərhələsində “Redinq” komandasının qapısına yol tapan Runi klub tarixində ən məhsuldar futbolçu ünvanına sahib olub. Bununla\nZabratda ağır qəza:\n7-01-2017, 22:09 114 0\nBakıda ölümlə nəticələnən yol qəzası baş verib. "Xalqinfo" xəbər verir ki, Sabunçu Rayon Polis İdarəsindən APA-ya verilən məlumata görə, hadisə Zabrat-Maştağa yolunda baş verib. Dörd minik avtomobilinin toqquşması ilə nəticələnən qəza nəticəsində 1 nəfər ölüb, 4 nəfər xəsarət alıb. Yaralılar 3\n7 nəfər şaxtalı havanın qurbanı oldu\n7-01-2017, 22:06 102 0\nApennin yarımadasında yeddi nəfər Yeni il şaxtasının qurbanı olub. Xalqinfo.az “TASS”-a istinadən xəbər verir ki, şənbə günü Milanın cənubundakı binalardan birində 66 yaşlı polyakın cəsədi aşkar edilib. Cəsədi tapılmış daha bir nəfər isə 49 yaşlı Rumıniya vətəndaşıdır. Hər iki şəxsin evsiz olduğu\n134 yaşlı samovar: Sahibi 5 min manata satmadı\n7-01-2017, 21:44 376 0\nHəyat yoldaşına ulu nənəsindən qalan hədiyyəni illərdir saxlayır. 134 yaşlı samovar hələ də saz vəziyyətdədir... Xalqinfo.az xəbər verir ki, Goranboy sakini 57 yaşlı Gülnaz Məmmədova, misdən hazırlanmış samovarı bu günə qədər bir dəfə də olsun təmir etdirməyib. Rayonda bu qədim ev əşyasına maraq\nBakıda 3 maşın toqquşdu -\n7-01-2017, 21:39 139 0\nTürkiyə El Babı bombaladı -\n7-01-2017, 21:28 133 0\nTürkiyə Hərbi Hava Qüvvələrinə məxsus qırıcılar El Babdakı İŞİD hədəflərini bombalayıb. “Xalqinfo” xəbər verir ki, bu barədə “Anadolu” agentliyi məlumat yayıb. Məlumata görə, Fərat qalxanı əməliyyatları çərçivəsində həyata keçirilən hava hücumları zamanı İŞİD-ə aid 35 hədəfə avia zərbələr\n“Belə tez uyğunlaşacağımı gözləmirdim”\n7-01-2017, 21:17 124 0\n"Təbii ki, bura gəlməmişdən öncə “Neftçi” haqqında məlumat toplamışdım. Bilirəm ki, zəngin tarixi olan bir komandanın üzvüyəm". "Xalqinfo" xəbər verir ki, bu sözləri “Neftçi”nin çexiyalı yeni transferi Zdenek Folprext klubun rəsmi saytına açıqlamasında deyib. O, "Neftçi"də uzun müddət qalıb


Paşinyan və tərəfdarları konstitusiya çevrilişində ittiham olunur - Minasyandan BƏYANAT | KONKRET\n06 İyul, 2020 - 00:02 209\nHazırkı Baş nazir Nikol Paşinyan, eləcə də ölkənin hazırkı parlamentinin bir çox deputatı konstitusiya çevrilişinə görə mühakimə olunacaq.\nKONKRET.az xəbər verir ki, bu barədə tanınmış siyasətçi, Ermənistanın keçmiş səfiri, sabiq prezident S.Sarkisyanın kürəkəni Mikael Minasyan “Facebook” səhifəsində yazıb.\nİyunun sonlarında Ermənistan parlamenti Konstitusiyaya düzəlişləri qəbul edib. Müxalifət fraksiyaları – Çiçəklənən Ermənistan və Maariflənən Ermənistan səsləri boykot etdilər. Prezident də “Milli Məclisin İş qaydaları haqqında” qanuna düzəlişləri imzalayıb, bununçün də konstitusiya dəyişiklikləri qəbul edərkən imzası artıq lazım deyildi.\n“Parlament spikeri Ararat Mirzoyanın imzalanacağı qanun, şəxslərin (89 + 1) konstitusiya çevrilişinə görə mühakimə olunmasına son sübut olacaq. Hakimiyyətə kimin gəlməsindən asılı olmayaraq 89 deputat və Nikol Paşinyan bu ittiham üzrə xüsusi ittiham ediləcək”,- Minasyan yazıb.\n“Bu, ölkənin yenidən bir dövlətə çevrilməsi və insanların vətəndaş adlandırma hüquqlarını bərpa etmələri üçün lazımdır”,- o əlavə edib.\nMinasyanın nöqteyi-nəzərindən Ermənistan prezidenti Armen Sarkisyan da gələcək məhkumların bu siyahısına daxil ola bilərdi, lakin o, Milli Assambleyanın qəbul etdiyi konstitusiya düzəlişlərini imzalamayıb və bununla da ümidlərin və gözləntilərin onunla əlaqəli olmadığını açıqlayıb. Bununla belə, Ermənistanın Vatikandakı keçmiş səfiri prezidenti ittiham edib: “Bu, çox uğursuz bir reallıqdır, çünki əslində Armen Sarkisyan bacarıqlı bir insandır. Hər halda, o, illərdir belə bir imic yaradıb”.\nReferendum ləğv edilib və iyunun sonunda parlament Konstitusiyaya düzəlişlər edib. Dəyişikliklərə görə, Grayr Tovmasyan Konstitusiya Məhkəməsinin sədri vəzifəsini itirib, ancaq o hakim olmaqda davam edib. Bundan əlavə, üç hakimin (səlahiyyət müddəti 12 il və ya daha çox) – Feliks Tokhyan, Alvina Gyulumyan və Hrant Nazaryanın səlahiyyətlərinə son verilib.\nErməni ictimai və siyasi müxalifəti düzəlişləri konstitusiya çevrilişi kimi qiymətləndirib. /Virtualaz.org/


Partiya sədrinin məhkəməsi başlayıb\n2021, 08 Mart, Bazar ertəsi, Bakı vaxtı 22:43\nBu gün, yanvarın 10-u məhkəmə Karlar Cəmiyyətinin həbsdəki sədr müavini, Azərbaycan Vahid Kommunist Partiyasının (AVKP) rəhbəri Musa Tukanovu azadlığa buraxmayıb.\nBunu onun oğlu Akif Tukanov bildirib. Onun bildirdiyinə görə, Bakı Ağır Cinayətlər Məhkəməsində M.Tukanovun işi üzrə məhkəmə prosesi başlayıb.\nİlk iclasda tərəflər işin məhkəmə baxışına verilməsinə etiraz etməyiblər. M.Tukanovun müdafiə tərəfi məhkəməyə bir neçə vəsatət təqdim edib. Vəkilləri M.Tukanovun xəstə, müharibə veteranı, əlil olmasını əsas göstərərək onun barəsində seçilmiş həbs-qətimkan tədbirinin dəyişdirilməsini xahiş ediblər.\nAncaq A.Tukanovun deməsinə görə, hakim Samir Əliyevin sədrlik etdiyi məhkəmə kollegiyası vəsatəti rədd edib.\nM.Tukanov Karlar Cəmiyyətinin sədr müavini, Azərbaycan Vahid Kommunist Partiyasının (AVKP) rəhbəridir. O, ötən ilin oktyabrında saxlanıb. Binəqədi Rayon Məhkəməsi Cinayət Məcəlləsinin 311-ci (rüşvət alma) maddəsi ilə ittiham olunan M.Tukanov barəsində həbs-qətimkan tədbiri seçib. Müdafiə tərəfi ittihamla razılaşmır.\nAzərbaycan Vahid Kommunist Partiyası 1993-cü ildə Səyyad Səyyadovun rəhbərliyi ilə təsis edilib. Sonradan partiya iki yerə parçalanıb. Onlardan birinə M.Tukanov rəhbərlik edib. Ancaq partiyanın dövlət qeydiyyatı olmayıb.\nFəal xanımlar saxlanıb buraxıldılar... [Video]\nYoluxmada artım davam edir\nGündəlik 353 yoluxma aşkarlanıb\n'Bəlkə də Bakıda yeganə dülgər qadın mənəm'\nBakıda aksiya: qadın hüquqları üçün aksiyaya polis imkan vermədi\nAzərbaycan seksual zorakılığa qarşı sənədi niyə təsdiqləmir?\n'Özünə hörmət edən kişi qadına əl qaldırmaz'\nAnticismlər koronavirusu sağalda bilər


Təfsir alimlərinin əksəriyyətinə görə bu ayə qiblənin dəyişməsi hadisəsi və bu hadisə ətrafında ortya çıxan mübahisələr barədədir. Ayədə vurğulanan əsas məna belədir: nə qiblənin istiqamətinin dəyişdirilməsindən və nə də ibadət məqsədi güdən davranışlardan məqsəd, insanların üzlərini şərqə və ya qərbə, Beytülmüqəddəs və ya Kəbəyə çevirmək deyildir. Başqa cür ifadə etsək birrin (yaxşı əməlin) gayəsi qəlbdəki duyğulardan və həyatda tətbiqi lazım olan davranışlardan uzaq, quru ibadətlər deyildir. Əksinə yaxşılıq (“birr”) düşüncə, duyğu və əməl bütünü və davranış sistemidir. Yaxşılıq həm fərdi, həm də ictimai həyatda öz təsirini göstərən davranışdır. Raziyə görə isə “birr” bütün gözəl davranışları, itaətləri və insanı Allaha yaxınlaşdıran xeyirli əməlləri əhatə edir.\nAyədə birr kəlməsi ilə birlikdə sidq və təqva kəlmələri də keçir ki, bu üç kəlmə bir-birilərini tamamlayan əxlaqi qavramlardır. Hədislərdə də bu üç qavram birlikdə işlənmişdir. Məsələn, bir hədisdə Hz. Peyğəmbər “... Mən sizin aranızda Allah qarşısında ən təqvalı (ətqa), ən dürüst (əsdaq) və ən yaxşı (əbərr) olanam” buyurmuşdur. (Buxari, Etisam, 27; Müslim, Həcc, 141). Başqa bir hədisdə də Hz. Peyğəmbər belə buyurmuşdur: “Sizə doğruluğu tövsiyə edirəm. Doğruluqla yaxşılıq (birr) bir bütündür və bu ikisinə sahib olanlar Cənnətdədirlər” (İbn Macə, Dua, 5; Müsnəd, I, 3, 5, 8).\nBu ayədə həm iman əsaslarından (Allaha, axirət gününə mələklərə, kitablara və peyğəmbərlərə iman), həm ibadətlərdən (infaq, namaz, zəkat), həm də əxlaq qaydalarından (əhdə sadiq olmaq, səbirli olmaq, dürüstlük, təqva) bəhs olunur. Ayədən belə başa düşürük ki, yaxşı əməl sadəcə yuxarıda da söyləndiyi kimi şəkil baxımından olmur. Bir insan yaxşı əməl sahibi olmaq istəyirsə o, iman-ibadət-əxlaq tarazlığını qurmalı və buna görə hərəkət etməlidir. Çünki nə imansız və ibadətsiz əxlaqla, nə əxlaqsız və ibadətsiz imanla, nə də içi boşaldılmış və şəkilçiliyə bürünən ibadətlə yaxşı əməl sahiblərindən olmaq mümkündür. İbadətlər Allaha göndərilən məktuba bənzəyir. İçi boşaldılmış ibadət Allaha yollanan boş zərf kimidir. Məktub ruh, zərf isə cəsəddir.\nBunların (iman-ibadət-əxlaq) hamısı zəncirvari şəkildə bir-biri ilə bağlıdır. Hamısı bir binanın təməl daşlarıdır. Əgər binan bu təməl daşlarından birini çıxarsaq o bina dağılar. Allahın istədiyi kamil mömin də bu tarazlığı qurub qoruya bilən insandır. Binanın təməl daşlarından biri çıxarıldıqda o bina necə dağılarsa, mömin də Quranın bu təməl daşlarının hər birinə sahib olmasa kamil mömin ola bilməz.\nQuran bu ayədə həm də bizə onu necə oxuyub anlaya biləcəyimizə dair bir metod verir. Qurandakı hər hansı bir məsələni ələ alarkən onu sadəcə bir istiqamətdən ələ almamamızı, ona sadəcə bir nöqteyi-nəzərdən baxmamamızı, əksinə daha geniş çərçivədən yanaşmamızın lazım olduğunu göstərir.


Bir qadının kişidən xoşlandığını göstərən 8 İşarə » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 16-07-2012, 04:34\nSəs ver: Sizdən xoşlanan bir qadını necə anlarsınız? Bir qadının sizinlə maraqlandığını göstərən 8 işarə: Kişilər onları rədd etdiklərini qadınlardan nifrət edərlər.\nArxasında yaşıl gözlü canavar var. Sizinlə maraqlanan bir qadın rəqiblərini bir qırğı kimi izləyəcək (pəncələri çıxmış bir şəkildə). Bu vəziyyətdə əgər yalnız digər qadınlarla zarafatlaşmanızdan ötəri köpürüyorsa əmin ola bilərsiniz ki yalnız yoldaşınız olmaqdan daha çoxunu istəyir. NoName